Milaka eta milaka lagun izan dira Udalbiltzaren epaiketaren kontrako manifestazio nazionalean Bilbon | Euskal Herria | Berria\nMilaka eta milaka lagun izan dira Udalbiltzaren epaiketaren kontrako manifestazio nazionalean Bilbon\n'Udalbiltza aske! Bai Udalbiltzari. Bai Euskal Herriari' lelopean egin dute martxa. Auzipetuek absoluzioa eskatu dute, eta "instituzio demokratikoak sortu eta garatzeko eskubidea errespetatzea". Espainiako Estatuaren jokabidea "totalitarioa" dela salatu dute, eta eskerrak eman dituzte euskal gizartearen babesagatik. Eragileen artean izan dira Rufi Etxeberria, Pello Urizar, Patxi Zabaleta, Oskar Matute, LAB... Herenegun hasi zen epaiketa, eta auzipetuek berretsi dute Udalbiltza ez dela ETAren eta Ekinen menpe aritu. Hurrengo saioa, ostegunean.\n'Udalbiltza aske! Bai Udalbiltzari. Bai Euskal Herriari' lelopean milaka lagunek hartu dute parte udal erakundearen epaiketaren aurkako manifestazio nazionalean, Bilbon.\n2010eko uztailak 17\n"Madrildik gatoz, Espainiako Auzitegi Nazionaletik. Burua tente gatoz; irribarrea ezpainetan. Harro gatoz, epaitegi arrotz batean gezurrez eta maltzurki jositako anabasa sumarial bati oso-oso ondo egiten ari garelako aurre". Hala esan du Maribi Ugarteburu Udalbiltzako auzipetuak gaur arratsaldean Bilbon, udal erakundearen epaiketaren aurkako manifestazioko hitzaldian. "Udalbiltzak ez baitu inoiz izan ezer ezkutatzekorik. Kontrakoa: hasieratik egin izan duen lan guztia guztiz publikoa eta gardena izan da. Lan politiko instituzionala, azken batean. Eta horixe bera kontatu diegu epaileei eta fiskalei". Ondorioz, "epai posible bakarra absoluzioa" dela aldarrikatu du, baina ez hori bakarrik: "Instituzio demokratikoak sortu eta garatzeko eskubidea errespetatu egin behar da". Milaka eta milaka lagun izan dira manifestazioan, =iUdalbiltza aske! Bai Udalbiltzari. Bai Euskal Herriari=i lelopean. 17:45ean abiatu da ekimena, iragarri baino ordu laurdena beranduago, eta 19:00ak pasatxo zirela amaitu da, udaletxe aurrean. Pankarta eramaten auzipetuak izan dira, Xabier Alegria auzipetu presoaren bikotekidearekin batera. Haien denen aurretik, Euskal Herriko sei lurraldeetako ikurrak eraman dituzte lagun batzuek. Espainiako Estatuaren jokabidea salatu dute auzipetuek. "Estatu totalitario baten jokabidea da hau. Tankerik gabe, bai, baina tortura sistematikoa, debekuak, ilegalizazioak, epaiketa politikoak eta giza eskubide zibil eta politikoen urraketa zabala erabilita sostengatzen du bere erregimena Espainiako Estatuak Euskal Herrian. Gaueko sirenarik ez dute jotzen, baina hau salbuespen egoera da", adierazi du Loren Arkotxak hitzaldian. =bBabes handia gaur ere=b Bilboko manifestazioan eragileen artean izan dira ezker abertzalea (Rufi Etxeberria, Jone Goirizelaia, Tasio Erkizia), EA (Pello Urizar idazkari nagusia, Ikerne Badiola Komunikazio arduraduna), Aralar (Patxi Zabaleta koordinatzaile nagusia eta nafar parlamentaria eta Aintzane Ezenarro eusko legebiltzarkidea), Alternatiba (Oskar Matute bozeramailea), I�aki Zarraoa EAJko kidea, Mikel Izagirre EBko kidea, ANV, LAB, ESAIT, Adierazi EH, Lokarri, abokatu euskaldunen elkartea, Euskal Herriko Ikastolen Elkartea... Ehunka lagunek norberak bere herriaren izena idatzita eraman dute txartel txikietan. Azkeneko asteetan EAJ, PSE-EE, PSN, EB edota ELAko kideek babesa agertu izan diete auzipetuei. Beste hainbat ekimen ere egin dira han eta hemen, auzipetuek gaur gogoratu dutenez. Babes hori guztia eskertu du Arkotxak, auzipetu denen izenean. "Ez, ez gaude bakarrik. Oso-oso argi geratzen ari da iritzi publikoaren gehiengo zabal bat dela uste duena epaiketa hau ez zela egin ere egin behar. Lan instituzional demokratikoa bakean eta lasai egitea oinarri-oinarrizko kontua dela, eta ez delitua". =bOstegunean hasi zen epaiketa=b Ostegunean hasi zen Udalbiltzaren aurkako epaiketa, Espainiako Auzitegi Nazionalean -2003ko apirilean izan zen operazioa-, eta atzo segitu zuen. Akusazioaren galderak ekimen, proiektu eta lan politikoei buruzkoak izan dira, ez ustezko delitu zehatzen bat frogatzera bideratuak. Auzipetuek berretsi dute udal erakundea ez dela ETAren eta Ekinen menpe aritu, eta hautetsiek baino ez dituztela hartzen erabakiak. "Udalbiltzaren lana beti gardena eta publikoa" izan dela ere azpimarratu diote epaimahaiari. Akusazioen "zorroztasun falta" eta "gezurrak" salatu dituzte, bide batez. Udalbiltza Euskal Herriaren aldeko proiektua dela nabarmendu dute eta sekula ez dela ideologia bati mugatua egon; "areago, pluraltasuna mantentzen sutsu saiatzen da, sigla politikoen mugak gaindituta". =bAuzipetuen artetik Larraitz Sanzberro falta da deklaratzeko=b 22 auzipeturekin hasi zen osteguneko saioa, baina epaimahaiak berehala jakinarazi zuen Miriam Campos auzipetua ez duela epaituko. Izan ere, Campos =i18/98 auzian=i epaitu eta zigortu egin zuten, eta epaimahaiak dio ezin dela berriro epaitu gauza beragatik -ETAko kidea izatea egozten zioten orain ere-. Auzipetuen artetik Larraitz Sanzberro baino ez da falta deklaratzeko. Ostegunean jarraituko du epaiketak, eta orduan mintzatuko da hura. "Gezurra badirudi ere, pozik gaude. Indarrarekin joango gara berriro Madrilera datorren ostegunean", esan du Ugarteburuk gaur. Ostiralean ere izango da saioa, eta ondoren irailean -7, 8, 9, 14, 15 eta 16an-. Alkate eta zinegotzi ziren garaian nazio instituzio bat sortu eta haren bitartez nazio eraikuntzan saiatzeagatik ETAko kide izatea egozten diete auzipetuei Fiskaltzak eta Dignidad y Justicia herri akusazioak. 10 eta 23 urte arteko espetxe zigorrak eskatzen dituzte haientzat. Epaimahaia Javier Gomez Bermudez epaimahaiburuak -=iEgunkaria auzian=i ere hala izan zen- eta Manuela Fernandez Prado eta Javier Martinez Lazaro epaileek osatzen dute.\nUdalbiltzaren sorrerako bost irizpideak\nEragile politikoen erreakzioak\nBERRIA.INFOren web berezia. Epaiketako lehen bi saioak, bideoak, argazkiak...


Lurraldea aztertzen - Ikusezinean bidaiatzen\nProzesu honen hasieran hiru ibilbide zehaztu genituen, antolakundeen eta beste bidelagunen aurretiko esperientziak oinarri hartuta egin genuen, batez ere, ekitatearen aldeko antolakundeko aldaketa prozesuetan zuten izaera estrategikoagatik eta toki horietatik bidaiatu nahi izan dugunean topatu ditugun zailtasun edo erresistentziengatik (ikuspuntu ezegokia, formakuntza falta, antzeko bidaien inguruko ezjakintasuna…).\nGenero ekitatearen aldeko antolakundeko aldaketa prozesuak zabalak eta konplexuak direla jakinda, irizpide horiek oinarri, ondoko ibilbideak lehenetsi genituen, askotariko ikuspuntua emango liguketen bidaia honetako parte diren elementuen aldeko apustua eginda:\nAiretik bidaian: antolakundeetan botereen kudeaketa.\nLurretik bidaian: lan ereduak.\nBarrunbeetatik bidaian: zaintzak eta gatazkei aurre egitea.\nGure iparrorratzean ikusi dugun bezala, elementu horiek guztiak modu askotan agertzen dira bere koadranteetan, horregatik, genero ekitatearen aldeko edozein antolakundeko aldaketa prozesuk bidaiako uneren batean horiei helduko die.\nHiru ardatzetako ibilaldi bakoitzean, ibilbidea azaltzeaz gain, eraldaketa feministaren indargarri diren elementu batzuen xehetasunak ematen ditugu.\nHiru ibilbideetan aurkituko duzue proposatzen dizkizuegun ibilaldien deskribapen bat, helburuak, eraldaketa feministaren indarraren inguruko argibideren bat, oinarrizko bidea eta antolakuntza ibilbide osoan gozatzeko zenbait euskarri. Klik egin haietan:


Garaipena lortuta, basurdeak bigarren dira sailkapen orokorrean - Busturialdeko Hitza : Busturialdeko Hitza\nGaraipena lortuta, basurdeak bigarren dira sailkapen orokorrean\n55-0 amaitu dute asteburuan Gaztedi RT-ren kontra jokatutako partida\n55-0 irabazki zuten basurdeek Gaztediren aurkako partidua\nBederatzigarren jardunaldian garaipen esanguratsua lortu du Gernika Rugby Taldeak, Gaztedi Rugby Taldea 55-0 mende hartuta. Jokoaren lehen hamar minutuetan gogor aritu ziren gasteiztarrak, eta gernikarren lana oztopatzea lortu zuten neurketa hasi berri zela. Hala ere, gernikarrek jokoari buelta ematea lortu zuten azkar, eta euren lanari errendimendua ateratzea. Simon Lilicamaren entseguak markatu zituen ostean etorriko zirenak. Parakik trasformatu eta hurrengo jokaldian heldu zen basurdeen bigarren entsegua, Peio Urrutiarena, lehenengoarengandik bi minutura.\nGaztediren jokoa irakurtzen ere asmatu zuen Gernika-Lumoko taldeak, eta markagailuan tartea handitzeko baliatu zuen. Hirugarren entsegua hogeigarren minutuan heldu zen, taldeko kapitain Iker Olaetaren eskutik. Eta hirugarrenetik bi minutura heldu zen GRTren laugarrena, Gaizka Iturriagarena hori. Bosgarren eta seigarren entseguak ere partidaren lehen zatian egin zituzten basurdeek, Jon Aboitizen eta Xabier Albizuren eskutik. Hala, markagailua 38-0-koa zela amaitu zen lehen zatia.\nBigarrenean ere arazo handirik ez zuten izan gernikarrek, eta jokalariak aldatuta, jokoa ere aldatu zen. Melean aurrera eginda kolpeak ateratzeko gai izan ziren gernikarrak. Lehenengo zatian erakutsitako intentsitatea ez, baina defentsa ona erakutsi zuen etxeko taldeak. Erasoan ere min eman zuten basurdeek, eta bigarren zatia hasi eta gutxira lortu zuen entsegua Abdelafatah Es Saheb-ek Afte. Partidua amaitzeko hamar minutu falta zirela egin zuten etxekoek zortzigarren entsegua, Peio Urrutiarena, eta horiekin konforme ez, bederatzigarrena markatu zuen Aftek, neurketa amaitu orduko.\n55-0 amaitu zuten neurketa, eta Ohorezko B mailako sailkapen orokorrean bigarren da Gernika Rugby Taldea. Hurrengo jardunaldian Real Oviedo izango dute basurdeek aurkari.


Onartutakorik ez | Iritzia | Berria\nInguratuta gaude baina ez gara lehen begi kolpean ohartzen. Paisajea, hurbilekoa, baita pertsonen alorrean ere, nola edo hala molda dezagun utzi digute, eta beraz egunerokoan bagoaz, eguneko langatxo horiek nola edo hala gaindituz. Baina ertz ñimiñoenarekin topo egitean ohartzen gara gainean ditugula, eta azpian, eta alboetan, botereak, eta haiek agintzen dutena egiten dugula, haiek agintzen duten moduan, haiek agintzen dutenean. Haien hagindutara gaude. Eta gure kontsumo ohiturak (black friday, urrutiragoko beharrik gabe), aisialdi ohiturak, kultura partehartzeak eta bizimodua bera telezuzentzen digute. Kontra egiten baduzu ohartzen zara, ezin duzula ereduen aurka, diruaren menperakuntzaren kontra, errepresio politiko eta etikoaren gogortasunaren aurka... Botereak zehazki zein diren zehazten ez da erraza, haien asmakizunik behinena deabruarena omen den horren tankeran lanbro moduko batean ostenduta egotea da. Halabehar bihurtu dira, derrigorra. Eta ondorioz gure egunerokoa zizelkatzen doaz, guk nahi gabe ere. Bizi garen sistemak gero eta jandago gauzka, eta gero eta zailagoa da kontrakarrean bizitzea.\nAlde horretatik, aspaldian harrituta nauka finantza erakundeekin gertatzen ari dena. Erreskatearen diruekin ondo gizenduta daude, baiki, baina epaitegietan galtzen ari dira zoru-klausulen eta beste zenbait gasturen inguruko gatazkak. Galtzen, asko. Eta hauek galtzaile ikustera ohitu ezinik, gero eta lotsagabeagoak diren komisioez aparte, horiek denak bueltan jasotzeko zer asmatuko duten zain nago. Botere politikoak judiziala noiz ekarriko duen bere onera, «nahikoa da» espresuki esan gabe, baina eginez.\nHaiekin akordatu naiz epaitegietako borroka horretan letra txikia deitu izan zaiona dagoelako. Finantza erakundeek bezala aseguru-etxeek, telefono-konpainiek, argindarrekoek eta espezie horretako beste pajaroek erabiltzen dutena. Letra txikia, eta hizkera ulergaitzean emana. Hizkera juridikoa, paperkerietan erabiltzen dena, asmakizun aparta da: herritarrek ulertuko ez duten hizkera, haiek gobernatu edo epaitzeko erabiliko bada ere. Epaiketa batek honen gailurra islatzen du: epaileak tranpaldoan, mozorrotuta, epaituak ulertzen ez duen kalakan, abokatu, fiskal eta bestelako sazerdoteen artean. Herritarrari emaitza emango diote; hori bai, hori entenditzeko moduan.\nHizkerak beldurra ematen du, handia, eta ez txikiagoa horiekin batera zabaldu eta hedatzen diren beste esapide edo hitz batzuek, ustez ulergarriak, baina edukia mozorrotzeko pozoiz kargatuta. Onartutako sexua (sexo consentido) da azken egunetan asko entzun behar izan duguna. San Ferminetako bortxaketakoa horixe omen, haiek diotenez: onartutako sexua. Baina zer da hori? Esan nahi du onartu gabeko sexua ere badagoela? Onartu gabeko sexua ez dago: hori ez da sexua, indarkeria da, bortxa.\nEz dakit zenbait transakzio komertzial izendatzeko erabil litekeen onartutako sexu (transakzio horiek ere, prostituzioa alegia, askorentzat bortxa dira), baina gainerakoan uste dut ezetz. Ez dela hala, edo behintzat ez lukeela izan beharko. Erdibidea eskaintzen duelako: ez zen biek nahi zuten harremana, baina bortxa ere ez, tarteko gauza bat zen, onartutako sexua.\nErrugabetasun printzipioaren defendatzaile sutsua naiz, eta handiak bota arren aho handi askori gertatzen zaigu, bizitzaren jardun askotan baliatzen ditut erdibideak, hirugarren bideak. Epelen errepublikakoa naiz. Eta hirugarren bidearena sexuaz ari bagina sujerentea izan zitekeen, baina afera honetan ez dagokio. Iazko sanferminetan Iruñeko ezkaratz hartan gertatutakoetan gauza bakarra daukat nik segurua ez zela egon: sexua.


Juan Ramon Madariaga (Poeta):<i>'amesak ames dira eta bete ezean ez dira existiduten'</i> - bizkaie.biz\nJuan Ramon Madariaga (Poeta):'amesak ames dira eta bete ezean ez dira existiduten'\nBilbon, 1962an jaiotako poeta orain gitxi munduan diran zortzi mila metrotik gorako 14 mendietako baten tontorrera, Cho Oyura heldu zan Juanito Oiarzabalegaz batera. Arabarraren hogeigarrena izan zan eta bilbotarraren lehenengoa. Goi mendietako esperientziak ez eze, pasa dan urrian ataratako 'Izozmendiak', Madariagaren zazpigarren poema liburua aztertuko doguz ondorengo lerroetan.\n1. Zorionak mendian eta poesia munduan emondako pausuengaitik. Honezkero urte asko pasau dira 'Imentzioaren pergamuak' poema liburua plazaratu zenduanetik. Aurreko poemakaz konparauta, gaietan igarri da aldaketea. Aurrez pentsautakoa izan da ala berez urten deutsuna?\nEz dot uste apropos eginiko aldaketea danik, poema jakin batean edo bestean ez bada, halan da guztiz be, behinola sekulako garrantzia emoten neutson hizkuntzeari, lexikoari berari, poemaren barruan iluntasuna sortuko ebanik kontuan hartu barik, berba ha behar nebalako nik adierazo gura nebanerako, baina gaur egun, gaiak eta lexikoa bera gertuagotik tratetan dodaz, zer esan gura dodan da gaur egun niretzat inportanteena eta horren atzetik artez joaten naz, berbearen atzetik lehenengo, elementuari geroxeago zelan begituteko asmoz. Beraz, gaur egun holan urteten deust eta inguratzen gaituenari buruz egiten dot berba naturaltasunez.\n2. Oraingoan erabili dozuzan irudi eta berba jokuakaz asko jantzi dira olerkiak. Berben 'piroteknia' ala hizkuntza zuzena erabiltea aukerakoa da. Norberaren aldartea edo umorea ala olerkia aberasteko asmoa ete da estilo bat ala bestea aukeratzeko arrazoia?\nLeitekeana da aldartearen araberakoa izatea berben aukeraketea. Egia esan, zelan zagozan ikusita, zer sentimentu daukazun barruan, berba bat edo beste bat aukeratzeko trantzea izango dozu, baina halan da be poemak sentsazinoz jantzi behar dira, irakurleak zeozer sentidu behar dau, ez beharbada zeuk gura dozuna, baina zeozer bai. Piroteknia asko erabilita, baliteke mezuaren magia eta mamina galtzea, irakurlea despistetea han goian agertzen diran suzko bola hareekaz. Zarata larregi be ez da ona eta.\n3. Zer da poesia Juan Ramon Madariagarentzat?\nPoesia niretzat da gizon batek munduagaz dauen hartu-emon mueta bat eta mundu hori, mundu arrotz hori aitzen saiatzeko modu bat, berarentzat azaldu ezina dana azaltzen ahalegintzeko bide bat. Jose Emilio Pachecok esaten eban poesia, bizitzen ez jakiteagaitik batzuk pagetan daben prezioa dala eta uste dot arrazoi osoa daukala.\n4. Izozmendiak gogoan, poema liburuan, noraeza eta iluntasuna dira ezaugarri. Bizitako esperientzietan oinarritzen zara ala fikzinoak be badauka bere lekua?\nEz dira bizi izandako esperientziak baina bai akaso hurretik ikusitakoak eta sentidutakoak; hori bai, gustetan jat fikzinoagaz be olgetea eta beste ahots batzuk imajinetea eta plazaratzea nireak balira legez. Horretarako, idazleak baimena dauka eta kolektibidadearengana hurreratzeko bide asko dagoz, eurek sentiduten dabena zeure papeletan sartzeko bide asko dagoz. Baina uste dot danon bizitzan daukagula noraeza eta iluntasuna lantzean behin.\n5. Nontzeberri kultur proiektu interaktiboan beharrean zabilz. Akaso, munduan gero eta zabalago dabilelako bakotxa bere aldetik ibilteko jokerea eta zeozelan horreri erantzuteko?\nBeti bizi gara bakarrik, bakarrik sentiduten dogu eta bakarrik idazten eta pentsetan dogu. Proiektu interaktiboak horretarako balio dau, personek, gehien interesetan jakiezanakaz bakardade horretan gozau dagien, baina nik beste balio bat topetan deutsat teknologia barri honi; jentea kultura baten inguruan, hizkuntza baten inguruan edota ideal baten inguruan biltzearena, hain zuzen be. Eta bakardadetik unibersalidaderako pausua be emon leitekela frogatu da honegaz askotan. Nontzeberri horixe da, euskaldunak, kulturea eta euskerea batzeko gune interaktibo eta dinamiko bat. Ederra da proiektua.\n6. 'Amodioa batzuetan' liburuagaz sariak be jaso zenduzan eta, batez be, poesiak idatzi dozuz zure ibilbidean, baita gaztelaniaz be. Oso oker ez bagagoz, mendietan bizitako esperientziekaz liburua preparetako asmoa dozu...\nBueno bai, aspaldiko proiektua da hauxe, eta beti atzeratuta egoten da bestelako kontuak agertzen diralako nire bide erdian, baina Everestera abiatu nintzanetik bidaia liburu bat idazteko asmotan nabil, nahiko aurreratuta daukat eta orain Tibet aldean bizi izandakoekaz uste dot beteko eta osotuko dodala. Ia argia ikusten dauen behingoz, baina gatxa da niretzat, poema eta idazti txikietatik orriak eta orriak idaztera dagoan saltoa handia dalako, bestelako estrategiak landu behar diralako eta ez dakit kapaz izango ete nazan behar bezelako atentzinoa pizteko irakurlearengan.\n7. Cho Oyuko esperientzia eta 'Izozmendiak' ia-ia alkarregaz etorri dira. Tibet eta Nepal arteko muga inguru hori ala eguneroko bizimodua da zuretzat inspirazino iturri nagusi?\nEgia esan mendian nagoanean, egunero idazten dot zeozertxu, horretako boligrafo eta libretatxua daroadaz eta, baina kronikatxuak eta eguneroko xehetasunak islatzea gustetan jat eta inoiz edo behin poemaren bat be urteten deust; inspirazinoa berez hemen topetan dot, nire txokoan, nire lasaitasunean, musika bereziagaz han bizi izandako eta ikusitako guztia nire begien aurretik barriro pasetan danean eta klasifiketan saiatzen nazanean. Orduantxe hasten naz sentiduten zer idatzi behar dodan, zertaz, zelan, zer esan behar dodan eta abar. Mendiak bestelako inspirazinoa emoten deust, inguruak, lekuak, bere atmosferak dituan misterioak ezagutzeko inspirazinoa sentiduten dot, gozetako gogoa.\n8. Poeta klasikoak baino gehiago gaur egungoak irakurten dozuz. Zergaitik?\nKlasikoen artean gustoko askotxu dodaz baina gaur egun egiten dan poesia da niretzat esanguratsuena, sutsuena gauzak zelakoak diran adierazoteko, ni bizi nazan mundutik parajeago dabilena da. Ni lako arraroek idazten dabelako, kalapitarien hizkuntza erabilten dabelako eta batzuetan poetak bizitzak zapalduriko personak diralako eta esaten dabena entzun behar dalako. Hori guztia gaur egungo poetek egiten dabe gehienetan, hemen eta mundu osoan zehar.\n9. Mendizale amorratu guztien antzera, ia beti burua mendian eukiko dozu segurutik. Mendiak ze ekarpen egiten deutsu?\nEzin izango dot definidu egiten deustan ekarpena, guztia sentsazino sakon bat dalako. Han mendian pozik sentiduten naz, inguruaz gozau egiten dot eta askotan nire barrura begiratzen dot, bizitzaren gaineko ideia bat hartzeko, pentsetako astia dezente dago eta. Mendian zeu zara zu beti, benetako zu eta ondoan beti dozu lagun on bat, benetako laguna bere poz eta tristurekaz, zeure antzean. Han mendian gizaki hutsa zara zeure birikiei etekin handiena atarateko asmoz, izaki biziduna tontorrera heltzeko pasinoagaz, munduaz gozetako aukera parebakoaz. Eta gero naturearen ekarpena be handia eta gozagarria da. Zerua gauean zein egunean zehar ikustea, edurra sentidutea, haizea, gitxitan ikusten dan paisajea hortxe eukitea...., harrigarria eta ederra da mendia. Uste dot pribilegiatuak garala mendia holan sentiduten dogunok.\n10. Cho Oyuko tontorrera, 8201 metro altuerako mendira heldu eta zein izan zan buruan erabili zenduan lehenengo ideia edo sentsazinoa?\nUrteetako amesa beteten nengoalako sentzazinoa izan neban lehenengo, puntan nengoan!!; eta bueno, geroago negargura, poztasunak eragindako negargura be sentidu neban. Gero, lehen esan dodan legez, momentu haretan pribilegiatua nintzala be sentidu neban. Cho-Oyuko puntatik Everest, Lhotse, Kangchenjunga eta hantxe atzean Shisha Pangma, beste lau zortzimilako ikusten nituan zeru argi eta urdin baten azpian eta ni bosgarrenaren gainean nengoan; ikaragarrizko hotza egiten eban arren dana ederra zan, dan-dana zoragarria zan. Begien aurrean neukan natureak eginiko beharraren lagin bat munduan eta miresmena baino ezin neban sentidu. Nire gorputzak oso ondo erantzun eban eta horregaz be oso pozik sentidu nintzan. Gero familiagaz akordau nintzan, lagunekaz eta proiektu honetan, modu batean edo bestean lagundu deustien guztiekaz.\n11. Kontaiguzu ze proiektu darabilzun buruan, hurrengo espedizinoa nora egingo dozun, zer idazteko asmoa daukazun eta, mendizale 'afizionatuontzako' egiguzu lau bat eguneko astegoienerako plana Euskal Herrian.\nBueno orain familiari kendutako denporea errekuperau gura dot, baina etorkizunari begira zortzimilako 'bajutxuak' egitea gurako neuke betiko amesak izan diralako: Shisa Pangma, Gasherbrum II edo I, beharbada Makalu baina ezelako prisa barik, lagunek ahal dabenean eta beti giro ederrean; gero, Everestera bueltetea be gustauko litzakit. Ez dakit danetarako astia izango dodan baina amesak ames dira eta bete ezean ez dira existiduten.\nPlanaren harian, beitu akorduan daukat Belaguatik Izpegiraino tontorrez tontor eginiko trabesia ederra: Kartxila, Otsogorrigaina, Ori, Okabe, Errozate, Urkulu, Hautza eta abar, mendi ederrak dira. Lauzpabost egunetan egin daitekela uste dot eta holan ez bada, kantsetan bagara, Euskal Herriko edozein txokotan geldialditxua egin geinke paisajeaz gozetako, hangoa gure herri osokoa legez, benetan ederra da eta.\nJuan Ramon Madariaga Durangoko Azokan


Sitio web del Ayuntamiento de Vitoria-Gasteiz - Indarkeria matxistaren errealitate konplexua\nIndarkeria matxistaren errealitate konplexua\nSistema heteropatriarkal horrek gizonei eta emakumeei generozko rolak, arauak eta balioak esleitzen dizkigu, jaio garen sexu biologikoaren arabera. Sistema binario honek gizonen emakumeekiko nagusitasuna aurresuposatzen du eta gizakiaren aniztasuna ez du aintzat hartzen pertsona homosexualak, sistemaren banaketarekin bat ez datozen gorputzak, eta gizarteak esleitu dienaz bestelako generoak hartzen dituzten gorputzak ere ez dituelako kontuan hartzen, emakumeak, lesbianak, gay-ak, trans-pertsonak... diskriminatzen. Horrek guztiak sortzen dituen opresioak pertsona horien aurkako indarkeria bihurtzen da.\nGure Udalak, arazo sozial honen larritasunaz jakitun, eta euskal legeek eta estatukoek genero-indarkeriaren alorrean ematen dioten aginduei erantzunez, arazoari modu koherentean aurre egiteko borondatea eta konpromisoa erakusten du, unean uneko ekintza soil eta isolatuak gaindituta. Era berean, Berdintasun Zerbitzua arduratzen da ikerketa, prebentzioa, prestakuntza eta indarkeria matxistaren biktimak atzeman eta horien arretaren hobekuntza sustatzeaz, arazoari ahalik eta erantzun osoena eta koordinatuena emate aldera.\nOtsailaren 18ko 4/2005 Legea, Emakumeen eta Gizonen Berdintasunerako legearen ondoreetarako, sexuaren ziozko edozein ekintza bortitz joko da emakumeen aurkako indarkeriatzat, baldin eta ekintza horrek emakumeari kalte fisiko, sexual edo psikologikoa edo sufrimendua ekartzen badio edo ekar badiezaioke. Jokaera horien artean sartuko dira emakumea ekintza horiek egitearekin mehatxatzea, hertsapenak egitea edo askatasuna arbitrarioki kentzea, bizitza publikoan edo pribatuan.\nAzken urte hauetan, emakumeenganako era guztietako indarkeriak ikusgaitasuna lortu duenean, indarkeria matxistaren kontzeptua zabaltzen hasten da eta ez da bakarrik kontuan hartzen emakumeek emakume izate hutsagatik jasaten duten indarkeria, baizik eta gizonek edo emakumeek nola izan edo jokatu behar duten agindu sozialak hausten dituzten pertsonek jasaten duten indarkeria ere. Gay-ek, lesbianek, bisexualek, transexualek, intersexualek edo transgeneroek jasaten duten indarkeriaz ari gara.\nIkuspegi zabal hori baztertu gabe, hau da, indarkeria matxistaren era ezberdinak barne hartuta, arreta jarriko dugu, batez ere, bikotekideak edo bikotekide ohiak eraginda emakumeek jasaten duten indarkerian, aitortuena eta zabalduena delako eta horretan ardazten delako Instituzioek ematen duten arreta. Arreta hau berraztertzen ari da indarkeria marxistak hartzen dituen era ezberdin guztiei erantzuna emateko.


1. Musu egidazu zure ahoko musuaz ezen zure bulharrak arnoa baino gozoagoak dira,\n2. Usainez baltsamurik hobeenen garai. Zure izena da olio ixuria iduri horren gatik neskatxa gasteek maithatu zaituzte zu.\n3. Zurekin eraman nezazu: zure ondoan laster eginen dugu zure baltsamuen usainera. Erregek sarrarazi nau bere gela-barnetan: jausiko gare eta bozkariaturen zu baithan, orhoiturik zure bulharrak arnoa baino gozoagoak direla: bihotz-zuzenek maite zaituzte.\n4. Oi Jerusalemeko alabak, beltza naiz, bainan ederra, Zedarreko xolak bezala, Salomonen larru-olhak bezala.\n5. Ez dezazuen begira beltzarana naizela, zeren histu bainau iguzkiak jazarri darotet ene amaren semeek, ezarri haute mahastien zain, eta ene mahastia ez dut zaindu.\n6. Oi ene arimak maite zaituena, erakhuts dizadazu nongo ahapidetan ibiltzen zaren, non egiten duzun eguerdiko loa, ez nadientzat bazterrez-bazter abia zure lagunen arthaldeen ondotik.\n7. Jakintsun ez bazare, oi andreetarik ederrena, ilkhi zaite, eta zoazi arthaldeen hatzen ondotik, eta alha zatzu zure pittikak artzainen etxolen ondoan.\n8. Ene maitea, agertu zaizkit ene zaldiaren iduriko, Faraonen urkha-lazterretan.\n9. Zure bi mathelak ederrak dira hala-nola uso ttorttoilaren baphoa: zure lephoa, lepho-gathea bezala.\n10. Eginen darozkitzugu urhezko gatheak, arteak zilharrez berregindurik.\n11. Errege bere etzauntzan zagoelarik, ene nardoak hedatu du bere usaina.\n12. Ene bihotzekoa, mirrazko floka bat da enetzat, egonen da ene bi bulharren artean.\n13. Ene bihotzekoa da enetzat Zipreko mahats-molkho bat bezala, Engadiko mahastietan.\n14. Ai zein ederra zaren, ene maitea, zein ederra zaren! Usoaren begiak ditutzu.\n15. Ai zein ederra zaren, ene bihotzekoa, eta berregina! Gure ohea guzia loreztatua da.\n16. Zedroz dira gure etxeko zurak, gure bobedak ziprez.\n1. Ni naiz bazterretako lorea, eta haranetako lilia.\n2. Nola lilia lapharren artean, hala ene maitea agertzen da bertze neskatxen erdian.\n3. Nola sagarrondoa oihaneko zuhaitzen artean, hala ene bihotzekoa agertzen da gizasemeen artean. Min nuenaren itzalean jarri naiz: eta gozo da haren fruitua ene ahoko.\n4. Sarrarazi nau bere arnotegian, amodioa ezarri du ene bihotzean.\n5. Lorez hazkar nezazue, ingura nezazue sagarrez: ezen amodioz iraungitzen nago.\n6. Esku ezkerra ezarriko du ene buruaren azpian, eta eskuinaz besarkaturen nau.\n7. Othoizten zaituztet, oi Jerusalemeko alabak, orkhatzez eta oihanetako orenez, ez dezazuen asalda, ez-etare atzarraraz ene maitea, berak nahi duen arteo.\n8. Ene bihotzekoaren mintzoa! Huna bera non heldu den mendietan jauzika, bizkarrak iraganez.\n9. Ene bihotzekoak iduri du orkhatza eta orenaren umea. Huna non dagoen gure harrasiaren ondoan, leihoetarik begira, xareten artetarik barrandan.\n10. Huna ene bihotzekoak non erraten darotan: Jaiki zaite, egizu laster, ene maitea, ene usoa, ene ederra, eta zato.\n11. Ezen oraikotz iragan da negua, uria goan eta itzuri da.\n12. Loreak agertu dira gure lurrean, ethorri da ephai-aroa: ttorttoilaren kurruka entzun da gure lurrean.\n13. Pikondoak ekharri ditu bere pikoak: loretan mahastiek hedatu dute beren usaina. Jaiki zaite, ene maitea, ene ederra, eta zato.\n14. Ene maitea, har-arteetan, harrasiko zilhoan, erakuts dizadazu zure begithartea, zure mintzoak jo beza ene beharria, ezen gozoa da zure mintzoa, ederra zure begithartea.\n15. Atzeman ditzagutzue mahastiak xahutzen dituzten haxeri ttipittoak: ezen loratu da gure mahastia.\n16. Enea da ene bihotzekoa, eta ni harena, lilien artean alhatzen denarena,\n17. Eguna zabal, eta itzalak eror ditezen arteraino. Bihur zaite; ene bihotzekoa, izan zaitezi orkhatzaren eta orenkumearen iduriko Bethergo mendien gainean.\n1. Ene ohean, gauen minean, bilhatu izan dut ene arimak maithatzen duena: bilhatu izan dut, eta ez dut aurkhitu.\n2. Jaikiko naiz, eta itzulikatuko dut hiria: karriketan eta plazak gaindi bilhatuko dut ene arimak maithatzen duena: bilhatu dut, eta ez dut aurkhitu.\n3. Atzeman naute hiria zaintzen duten beilariek: Ikhusi duzue ene arimak maithatzen duena?\n4. Hekietarik haratxago iragan naizenean, aurkhitu dut ene arimak maithatzen duena: atxiki dut; eta ez dut utziren sarraraz dezadan arteo ene amaren etxean, eta ene burhasoaren gelan.\n5. Othoizten zaituztet, oi Jerusalemeko alabak, orkhatzez eta oihanetako orenez, ez dezazuen asalda, ez-etare atzarraraz ene maitea, berak nahi duen arteo.\n6. Zein da mortuaren erditik igaiten den hau, mirraz, isentsuz, eta baltsamuginaren herrauts guziez egin baltsamuetarik ilkhitzen den lanho-adarra iduri?\n7. Huna non Salomonen etzauntza inguratzen duten hirur hogoi hazkarrek Israelgo hazkarrenetarikakoek:\n8. Guziak ezpatekin, eta gerletan guziz jakinak: batbederak sahetsean du ezpata, gabazko izialduren ariaz.\n9. Libango zuhamuz soin-karrosa bat egin izan du Salomon erregeak.\n10. Habeak egin ditu zilharrez, etzin-lekhua urhez, igan-tokia purpuraz: erditan hedatu du onhirizgoa, Jerusalemeko alaben ariaz.\n11. Ilkhi zaitezte, Siongo alabak, eta ikhusazue errege Salomon, buruan bere belharrekoa, zeintaz bere amak khoroatu baitzuen ezkontzeko egunean, eta haren bozkarioko egunean.\n1. Zeinen zaren ederra, oi ene maitea, zeinen zaren ederra! Usoaren begiak ditutzu, barnean gordea denik aiphatu gabe. Zure ileak dira Galaadeko menditik igan diren ahuntz-arthaldeak iduri.\n2. Zure hortzak dira ardi murriztuak iduri, ithurrian garbiturik mendirat igan direnean, guziak ume biritxiekin, eta antzurik ez da hekietan;\n3. Zure ezpainak eskarlatazko xingola bat iduri; zure mintzoa eztia da. Nolakoak baitira mingranaren bi erdiak, halakoak dira zure bi mathelak, barnean gordea denik aiphatu gabe.\n4. Zure lephoak iduri du Dabiden dorrea, hazkargailuekin egina: mila erredola dilindan daude hartarik, eta hazkarren harmagailu guzia.\n5. Zure bi bulharrak dira lilien artean alhatzen diren orkhatzaren bi ume biritxiak iduri.\n6. Eguna argi, eta ilhuna suntsi dadien arteraino, goanen naiz mirrako mendira eta isentsuko aldapara.\n7. Guzia zare ederra, oi ene maitea, eta itzalik ez da zu bait han.\n8. Zato Libanetik, ene andre-beharra, zato Libanetik, zato; khoroatua izanen zare: zato Amanako kaskotik, Sanir eta Hermongo gainetik, lehoinen etzan-lekhuetarik, lehoi-nabarren mendietarik.\n9. Eritu duzu ene bihotza, oi ene arreba, ene esposa, zure begi batez eta zure lephoko ile-kuskula batez.\n10. Zein ederrak diren zure bulharrak, oi ene arreba, ene esposa! Arnoa gozo den baino ederrago dira, eta zure baltsamuen usaina, bertze usain on guziak baino gozoagoa da.\n11. Oi ene esposa, zure ezpainak dira eztia darioen breska bezala, eztia eta esnea dira zure mihiaren azpian: zure soinekoen usaina da isentsuaren usaina bezala.\n12. Baratze hertsi bat zare, ene arreba, ene esposa, baratze hertsi bat, ithurri zigilatu bat.\n13. Zure hats-egotzaldiek iduri dute mingranazko baratze bat sagarren fruituekin, zipreko nardoarekin;\n14. Nardoa eta safrana, khana usain onaren eta zinamoma Libango zuhamu guziekin, mirra eta aloesa baltsamu gozoen guziekin.\n15. Baratzetako ithurria zare; Libanetik thurrustaka jausten diren ur bizietako ithurburua.\n16. Jaiki zaite, ipharra; zato, hegoa; haize emazue ene baratzera, eta heda beitez hango usain gozoak.\n1. Bethor, ene bihotzekoa bere baratzera, eta jan beza bere sagarretako fruitua. Ethorri naiz ene baratzera, ene arreba, ene esposa: bildu izan dut ene mirra ene baltsamuekin: jan dut breska ene eztiarekin: edan dut ene arnoa ene esnearekin: jan zazue, adiskideak, eta edan zazue, eta hordi zaitezte, ene bihotzekoak.\n2. Lotan naiz, eta ene bihotza atzarria dago: ai! ene bihotzekoaren mintzoa! Berak jotzen darot athea, dioelarik: Ideki dizadazu, ene arreba, ene maitea, ene usoa, ene nothagabea; ezen burua dut ihintzez bethea, eta ileak gauetako ur-xortez.\n3. Erauntzi izan dut ene soina, nola jauntziren dut berriz? Garbitu izan ditut zangoak, nola lohi berriz?\n4. Ene bihotzekoak eskua zirritutik sarthu du, eta ene barnea laztu du haren ukitzeak.\n5. Jaiki naiz ene bihotzekoari idekitzera: ene eskuei zarioten mirra, eta usain gozoenak ene erhiei.\n6. Ideki izan diot ene bihotzekoari ene atheko krisketa: hura ordean aldaratua zen eta aitzina iragana. Ene arima urthu da hura mintzatu izan deneko: bilhatu dut, eta ez dut aurkhitu: deithu dut, eta ez darot ihardetsi.\n7. Hirian inguruka dabiltzan zainek atzeman naute; jo eta uspelkatu naute; harrasi-zainek eraman darotade ene kapa.\n8. Othoizten zaituztet, Jerusalemeko alabak, baldin aurkhitzen baduzue ene bihotzekoa, errozue amodioz ahiduran nagoela.\n9. Zer du bada zure maitheak bertze batek ez duenik, oi andreetarik ederrena? Zer du zure maitheak bertze batek ez duenik, huneletan othoizteko gu?\n10. Ene bihotzekoa xuri-gorria da, asko milen artean berezia.\n11. Haren burua da urhe ederrena iduri: haren ileak, belea bera bezain beltzak, palmondoaren gandoak iduri.\n12. Haren begiek iduri dute uso esnean garbituak ur-xirripen bazterretan, eta ur lasterren hegietan egoten direnak.\n13. Haren mathelak dira baltsamuzko larraintto bat bezala, baltsamuginek xuxendua: haren ezpainak iduri dute mirra hautena dakharreten liliak.\n14. Haren eskuak urhezkoak dira, thornuan thornatuak eta moredinez betheak. Haren sabelak iduri du bolia zafirrez berregindua.\n15. Haren zangarrak dira marmolazko habeak bezala, urhezko asentuen gainean. Ederra da Libango mendia bezala, berezia zedroa bezala.\n16. Haren mintzoa ezin-gehiago eztia da, eta bera osoki guragarria: horra nolakoa den ene bihotzekoa, eta bera da ene adiskidea, oi Jerusalemeko alabak.\n17. Nora goan da zure bihotzekoa, oi andreetarik ederrena? nora baztertu da zure bihotzekoa? erraguzu, eta bilhaturen dugu zurekin.\n1. Ene bihotzekoa jautsi izan da bere baratzera baltsamuetako larrainera, baratzetan hartzeko bere janharia, eta lilien biltzeko.\n2. Ni ene bihotzekoarena naiz, eta enea da ene bihotzekoa, lilien artean hazten dena.\n3. Ederra zare, ene maitea, gozoa eta berregina Jerusalem bezala: lazgarri zare lerrotan pharatua den armada bezala.\n4. Bazter zatzu begiak ni ganik, zeren ene baitharik jauzarazi bainaute. Zure ileak dira Galaadetik agertu den ahuntz-arthaldea iduri.\n5. Zure hortzak dira garbitzeko lekhutik igan diren ardiak bezala, guziak ume biritxiekin, eta ez da hekietan antzurik.\n6. Nola mingranaren axala, hala dira zure mathelak, zutan gordeak direnak aiphatu gabe.\n7. Hirur hogoi dira erreginak, eta laur hogoi ohaideak, eta erran ez-daiteke zenbat diren neskatxa gazteak.\n8. Bainan bat da ene usoa, itzalgabea; bakharra da bere amarena, bere burhasoaren eskutik hautatua. Neskatxek ikhusi izan dute eta goraki deithu guziz dohatsua: erreginek eta ohaideek goretsi izan dute.\n9. Zein da andre heldu den hau, argi-urratzea heldu den bezala, ederra nola ilhargia, zoragarria nola iguzkia, lazgarri nola armada lerroka pharatua?\n10. Jautsi naiz heltzaurretako baratzera, ikhustekotzat haranetako sagardiak, begiratzekotzat hea loratu diren mahastiak, eta muskildu mingranak.\n11. Ez dut jakin: ene arimak nahasi nau, Aminadaben urkha-lasterren ariaz.\n12. Bihur zaite, bihur, Sulamdarra; bihur zaite, bihur, begira dezazugun.\n1. Zer ikhusiren duzu Sulamdarra baithan, ezpada gerlari-moltzoak kanpetan? Zure urhatsak zeinen diren ederrak, errege alaba, zure oinetakoetan! Zure ixterretako giltzek iduri dute ofizialearen eskuz eginak diren lepho-gatheak.\n2. Zure xilkhoak iduri du thornuan eginikako xata, edariz eskas ez dena. Zure sabela da ogi-murru liliz inguratua bezala.\n3. Zure bi bulharrak dira orkhatzaren bi une biritxiak bezala.\n4. Zure lephoak iduri du bolizko dorrea. Zure begiek iduri dute Hefebongo arraintegiak, oste-alabaren athean direnak. Zure sudurra dago nola Damas-aldera begiratzen duen Libango dorrea.\n5. Zure burua da Karmela bezala; eta zure buruko ilaiak iduri du erregeren purpura erreketan lothua.\n6. Zeinen zaren ederra, eta zeinen berregina, oi ene maitena, ene gozagarria!\n7. Zure irazkiak iduri du palmaren irazkia, eta zure bulharrek mahats-molkhoak.\n8. Eta erran izan dut: Iganen naiz palma-hondora, eta hartuko ditut haren fruituak: eta zure bulharrak izanen zaizkit mahatsaren molkhoak bezala, eta zure ahoko hatsa sagarraren usaina bezala.\n9. Zure zintzurra arnorik hautena iduri, ene bihotzekoak edateko; bere ezpainez eta hortzez gozatzeko gai da.\n10. Ene bihotzekoarena naiz ni, eta bera ixuria dago ni gana.\n11. Zato, ene bihotzekoa, ilkhi gaitezen bazterretara; bizi gaitezen bazter-aldeetan.\n12. Goizik jaiki gaitezen mahastietara: dugun ikhus hea loratu den mahastia, hea loreak bihitzen diren, hea loratu diren mingranak: han emanen darozkitzut ene bi bulharrak.\n13. Urriloek hedatu dute beren usaina: gure athirian dira fruitu guziak: berriak eta zaharrak, oi ene bihotzekoa, oro zuretzat ditut begiratu.\n1. Nork emanen darot izan zaitezen ene anaia, ene amaren bulhar bera edoskia, aurkhi zaitzadan kanpoan eta musu eman dizazudan, eta geroz nihoren nardagarri izan ez nadien?\n2. Lothuko natzaitzu, eta eramanen zaitut ene amaren etxera: han jakintsun eginen nauzu, eta nik emanen darotzut arno baltsamuztatu batetik, eta ene mingranen limurreta edatera.\n3. Esku ezkerra ezarriko du ene buru-pean, eta eskuinaz besarkaturen nau.\n4. Othoizten zaituztet, oi Jerusalemeko alabak, asalda ez dezazuen nik maite dudana, eta ez dezazuen atzarraraz ere, berak nahi duen arteo.\n5. Nor da mortutik igaiten den hau, dena gozotasunez bethea, eta bere bihotzekoaren gainean bermatuz? Sagarrondoaren azpian atzarrarazi zaitut: han khutsatua izatu da zure ama, zure burhasoak han galdu du bere lorea.\n6. Zure bihotzaren gainean ezar nezazu zigilu bat bezala, zigilu bat bezala zure besuan: zeren amodioa hazkar baita herioa bezain; amodioaren eragindura gogor ifernua bezain, eta haren lamek erretzen baitute su eta gar lamek bezala.\n7. Ur handiek ezin iraungi dute amodioa, hibaiek ez dute ithoko: gizonak amodioa gatik eman baletza ere bere etxeko ontasun guziak, uste luke oraino deusguti egin lukeela.\n8. Gure ahizpa ttipia da, eta bulharrik ez du: Zer eginen diogu gure ahizpari, solaseko adina ethorria daitenean?\n9. Harrasia balin bada, egin diotzogun zilharrezko dorreak gainean: athea balin bada, estaliko dugu zedrozko oholez.\n10. Ni harrasia naiz: eta ene bulharrak dorrea bezala dira, agertu naizenaz geroztik bakea ardiesten duena bezala ene senharraren aitzinean.\n11. Mahasti bat izan du baketiarrak, jendaiak daduzkan hartan: zaintzaileei eman izan diote eta mahastizainak fruituentzat zor ditu mila zilharrezko.\n12. Ene mahastia ene aitzinean dago. Baketiarrak izanen ditu bere mila zilharrezkoak, eta zaintzaileek berrehun.\n13. Oi zu, baratzetan zaudezena, adiskideak barrandan daude, adiaraz dizadazu zure mintzoa.\n14. Ihes-egizu, ene bihotzekoa; egizu orkhatzak eta orenkumeak bezala baltsamuetako mendien gainean.


Iraultza hegazkinen hegoetarako izotz-kontrakoetan - Xehetasuna - Adimen Lehiakorra\nIraultza hegazkinen hegoetarako izotz-kontrakoetan\nIzotza irristarazten duen substantzia hegoaren gainazaleko geruza batetik jariatzen da tenperatura izozte-puntutik jaitsi ahala. Substantzia hura geruzara itzultzen da tenperaturak nahikoa igotzen direnean.\nJaponiako Zientzia eta Industria Teknologia Aurreratuen Institutuko Atsushi Hozumi eta Chihiro Urataren taldeak garatu du likido hura jariatzen duen materiala, eta organogel autolubrifikatzaile edo SLUG (“barea”) izenez ezagutzen den kategoriakoa da.\nUratak beste aplikazio potentzial batzuk ikusten ditu SLUGentzat. Hegazkinetan erabiltzeaz gain, biofoulingaren arazoa saihesteko erabiltzea adibidez; hau da, ontzi baten itsaspeko krosko-zatian uretako organismoak itsastea eragozteko. Organismo horiek ontziaren aitzinamenduarekiko erresistentzia handitzen dute uretan, eta, ondorioz, erregai-kontsumoa.


Ez zait erraza egiten nire aurkezpena egitea, eta are gutxiago idatziz eta horrelako toki batean. Nork irakurriko ote du? Nola ikusiko dute? Gutako askok ditugun beldur edo kezkak izango direla suposatzen dut. Orain arte ez dut horrelako talde birtualean inoiz parte hartu. Eta egia esan beldurra edo… halako bertigo bat ematen du.\nNonbaitetik hastearren… Garazi dut izena eta 9 urteko neskatila baten ama naiz. Ez nago hemen baina ez ama bezala, ezta gehienak zareten irakasle moduan ere. Zegaitik nago bada hemen? Bere garaian psikologiako ikasketak egin nituen, eta langabezian daramat denborada luzetxoa… Eta ikasteko gogoa edo beharra neukan. Neure buruarentzat eta zergaittik ez, baitta etorkizunean arlo honetan lan egiteko aukera zabaltzeko ere. Eta gai hau oso erakargarria iruditzen zait.\nHezkidetzarekin izan dudan harremana egunero guztioi bizitzea tokatzen zaizkigun egoerak izan dira. Bai nire alabaren ikastetxeko textu liburuekin, parkean, lagunekin… eta bizitzako bestelako momento askotan. Jendartearen ber-ikaskuntza, ber-hezkuntza dela oinarria iruditzen zait. Eta hor jarri dut nik ikastaro honen helburua. Berezko hezkuntza formal zein ez-formalaz gain gazte zein helduekin egin behar den lanean. Gakoa baina hor dago… Nola egin? Kolorez jantzi dezagun mundua.\nNi kolore bat banintz, egunaren arabera kolore bat edo beste izan naitekeela esango nuke; umorearen, indarraren, desioaren… arabera.\nEta animalia… Arranoa. Txiki txikitatik liluratu nau arranoaren hegaldiak. ASKATASUNA. Bere sentzu guztietan. Askatasun sentsazioa sortarazten dit animalia honen hegaldiak.\nHasitako bide honetan, zuekin batera askatasun hori eraikiko dugulakoan…\nIDAZLEA: garazi biteri\nNoiztik ni Sare Sozialetan?\nSare sozialak, PLE eta PLN\nNire aurkezpena: Ane Leniz Ereño\nNIRE AURKEZPENA Maite Elorza Alberdi\nNire aurkezpena Idoia\nNIRE AURKEZPENA (MAITE A. S.)\nLEIRE: NIRE AURKEZPENA\nNire aurkezpena: Ainhoa Mendiluze\nAurkezpena. ALASNE GURIDI


Satanen Eliza - Wikipedia, entziklopedia askea.\nSatanen Eliza 1966ko apirilaren 30ean Kalifornian sortutako erakunde erlijioso ofizala da. Eliz honen arabera egun hori Satanen erresumaren I. urtea izan zen. Haren sortzailea Anton Szandor LaVey izan zen, "Aitasantu Beltza" bezala ezagututa. Szandor Satanismo sinbolikoaren jarraitzailea zen. Elizaren testua sakratua Biblia satanikoa da. Gaur egun eliz horren burua Peter H. Gilmore da.\n3 Elizaren zatiketak\nNahiz eta izena Anton LaVeyren filosofia erlazio gutxi du herri mailan satanismoaren inguruan dagoen ideiekin. LaVeyren arabera Kristautasuna ideologia errepresiboa izan da. Deabruaren irudia erabiliz elizek pertsonen artean beldurra zabaldu dute. Pentsalari honen arabera Satan gezurrezko izakia izan da. zerbait izatekotan sinbolo bat izan da, inteligentziaren eta gizadiaren sinboloa: Biblian Satan Jainkoaren aingerua zen baina berez pentsatzen hasi zen eta haren aurka altxatu zen. Anton LaVeyren satanismoak barkaberatasun, harrotasun eta justizia zabaldu nahi ditu. Aldi berean, deabruzaleen aurka hitz egiten du esanez kristauak bezain ergelak direla, sataniko konbentzionalek egiten dituzten sakrifizioak eta profanazioak deitoratuz. Haien ustez azken horien kristauen joko bera egiten dute baina beste aurkako ikuspuntutik.\nSatanen Elizak Baphomet irudia pentagrama barruan erabiltzen du sinbolo nagusia bezala.\nElizaren zatiketak[aldatu | aldatu iturburu kodea]\nOrain arte Satanen Elizak gutxienez hiru zatiketa izan ditu:\nSeten Tenplua: Michael Aquinok 1975an sortuta. Aquino Anton Laveyren konfidantzazko pertsona izan zen. The Book of Coming forth by Night liburua eliza honen oinarria da. Liburua Aquinok berak idatzi zuen, Setek diktatuta. Set Adan eta Ebaren semea izan zen.\nBanpiroaren Tenplua: Lucas Martelek bultzatuta, hau ere LaVeyren laguna. Haren eliza, 1989an sortuta, ez zuen bestearen aurkaria moduan bezala planteatu; alderantziz haien arteko kolaborazioa ohikoa izan da.\nLehenengo Eliza Satanikoa: Karla LaVeyk, Antonen alaba, bultzatuta. 1991ko urriaren 31an sortu zen. Eraikiberritze moduan planteatuta, helburua bere aitaren lana hasierako planteamenduen arabera mantentzea izan zen. Arazoaren jatorria aita hil ondoren sortu zenean Satanen Eliza administrazio berri bat eskuetan gelditu zen eta haiek eliza New Yorkera, Hell's Kitchen auzunera eramatea erabaki zuten. Erreakzioz Karla LaVeyk Lehenengo Eliza Satanikoa San Frantziskon sortu zuen Anton LaVeyren lanarekin jarraitzeko.\n(Ingelesez): Elizaren webgune ofiziala.\n(Ingelesez): Ingalaterran sortutako lehen Eliz Satanikoaren webgunea (Karla LaVeyk sortutakoa)\n(Gaztelaniaz): Espainiako Eliz Satanikoaren webgune ofiziala.\nErlijio mugimendu berriak\nOrriaren azken aldaketa: 24 azaroa 2019, 21:00.


UJ19: uztailak 1\n2019 uztaila 1 by admin Leave a Comment\nIritsi da eguna azkenean! 2019ko Uztaila Jolaseanen lehengo txandari eman diogu hasiera.\nHH3-4koak txandaren aurkezpena izan dugu. Mahai jolas handi batean ibiliko gara bi aste hauetan eta bertan aurrera joateko, talde bakoitzak gure fitxak egin ditugu. Gailetak jan ondoren, jolasetan ibili gara: meteoritoak, zapizka, ipurdiak dantzan… Bukaeran, kamiseta berriak jantzi eta etxera joan gara.\nHH5-LH1koak lanbideen munduan sartu gara eta talde bakoitzak bi astetan zehar landuko ditugun lanbideak ezagutu ditugu. Horretarako, talde bakoitzak bere lanbideari buruzko mural erraldoia egin du. Gailetak jan ondoren, lanbideei buruzko jolasak egin ditugu. Oso ondo pasa dugu.\nLH2-LH6koak mundua esploratzen hasi gara, horretarako, talde bakoitzak bere bandera egin du eta beraien izena asmatu dute. Ondoren, indarrak hartzeko gailetak jan ditugu eta Coliseorantz abiatu gara. Coliseoa ezagutu dugu eta bertako erromatarrak bezain indartsuak izateko entrenatzen hasi gara hainbat jolas ezberdin eginez.\nUZTAILA JOLASEAN 2019: Aurkezpena\n2019 ekaina 21 by admin Leave a Comment\nEkainaren 21ean Elkargunean aurkezpena egin zen. Beheko aldean dituzue erantsita aurkezpena eta aurtengo lehen txandako prorgamazioak.\nBaten batek zalantza edo galderaren bat izango balu hemen duzue kontakturako helbidea uztailajolasean@alaibatza.com edota deitu 623 18 03 88 telefonora.\nEl día 21 de junio se hizo la presentación de Uztaila Jolasean. En la parte de abajo tenéis la presentación que se proyectó y las programaciones de la primera tanda.\nSi alguien tuviese alguna duda o pregunta, en esta dirección intentaremos dar respuesta uztailajolasean@alaibatza.com o en el teléfono 623 18 03 88\nHemen dituzue aurtengo aurkezpenak:\nAurtengo aurkezpena euskaraz: GURASOEI AURKEZPENA UJ19\nAurtengo aurkezpena gaztelaniaz: PRESENTACIÓN PADRES UJ19\nEuskaraz:EGITARAUA HH3-HH4 – 1.TXANDA 2019\nGaztelaniaz: PROGRAMACIÓN HH3-HH4 – 1. TANDA 2019\nEuskaraz: EGITARAUA 1. txanda 2019 – HH5-LH1\nGaztelaniaz: PROGRAMACIÓN 1ª TANDA 2019 – HH5-LH1\nEuskaraz:EGITARAUA LH2-LH6 – 1.TXANDA 2019\nGaztelaniaz: PROGRAMACIÓN LH2-LH6 – 1. tanda 2019\nUztaila Jolasean 2019: izen-ematea\n2019 maiatza 6 by admin Leave a Comment\nMaiatzaren 6an Uztaila Jolasean kanpaldian izena emateko epea ireki da eta 17an bukatuko da.\nAurreko urteetan bezala, Alai Batzak Azkoitiko Udalaren Gazteri Sailarekin batera udaleku irekiak eskaini nahi dizkiegu herrian 2015-2007 urte bitartean jaiotako umeei. Bi txandetan zehar helburu hezigarriak lantzen arituko gara.\nSegidan dauzkazue kontuan hartu beharreko argibideak eta izen-emate orria.\nUztailaren bi txandatan burutuko dira. Lehenengoa, uztailaren 1tik 12ra (biak barne) eta bigarrena uztailaren 15tik 26ra (biak barne).\n–\tEkintzak goizez egingo dira 10:00-13:00, txanda bakoitzean egiten den egun pasako eguna izan ezik.\n–\tEra askotako ekintzak izango dira, jolasak, jokoak, egun pasa, igerilekuak, musika, antzerkia, dantza, kirola…\n–\t2015-2007 urte bitartean jaioa izatea. 2015ean jaiotakoentzat lehen aldia izango da. Batzuk garbi izango dute txanda bakarrean edo bietan izena eman nahi izatea; beste batzuk ordea, beraien seme-alaba nola dabilen ikusi nahiko dute, bigarren txandan izena eman aurretik. Hauentzat bigarren txandarako izena emateko epea uztailaren an bukatuko da.\n–\tFloreaga Salestar ikastetxeko eta Udaletxeko harrera bulegoetan, bulego bakoitzaren lan orduetan eta\n–\tIzen ematea on line ere egin daiteke, www.alaibatza.com webgunean eskura dagoen formularioa betez.\n–\tEpea maiatzaren 6tik 17ra izango da.\no\tTxanda bakarra: 50,00 €. Familia beretik haur bat baino gehiago izanez gero, bigarrenak eta ondorengoek 40,00€ baldin eta guztiak txanda berean baldin badira. Udalekuko kamiseta opari.\no\tBi txanda: 100,00€. Familia beretik haur bat baino gehiago izanez gero, bigarrenak eta ondorengoek 80,00€ baldin eta guztiak txanda bietan baldin badira. Udalekuko kamiseta opari.\n–\tOrdainketa egiteko kontuaren zenbakia:\no\tEuskadiko kutxa-Caja laboral ES57 3035 0031 77 0311063370\n–\tIzen emate orria beteta eta sinatuta.\n–\tArgazkia: lehendabiziko aldiz izena ematen dutenek, karnetekoaren neurrikoa edo argazki digitala ekarri beharko dute. Aurreko urtetan egon bada ez du argazkia ekarri beharrik.\n–\tOsakidetzako txartelaren fotokopia.\n–\tOrdainketa agiria.\n–\tAlai Batza 943 853043 – uztailajolasean@alaibatza.com\n–\tLehenengo aldiz parte hartuko duten haurren gurasoentzat bilera, ekainaren 21ean arratsaldeko 18:00etan Elkargunean Oteiza aretoan egingo da. Bilera honetan ekintzen egitaraua azalduko da. Zalantzak argitzeko aukera ere izango da.


Sztivi ikertzaileak larritasun kritikoko 9 ahultasun aurkitu ditu HPE produktuetan. Horiek baliatuz autentifikaziorik gabeko urruneko erasotzaile batek kode arbitrarioa exekuta lezake.\nOraingoz ez dago inolako eguneraketarik ahultasun horiek konpontzeko. Arintze neurri modura, konfiantzako makinekin zerbitzuarekiko interakzioa murriztea gomendatzen da, adibidez suebakiekin eta zerrenda zuriekin.\nErasotzaile batek ahultasunak balia litzake kode arbitrarioa exekutatzeko SYSTEM testuinguruan, ondokoaren ondorioz:\nErabiltzaileak dbman zerbitzuan, TCP 2810 ataka portuan (lehenetsita), emandako sarrera datuen egiaztatze desegokia.\nTCP 2810 entzuteko atakan, dbman zerbitzuan opcode 10010ren eskaeren maneiua, erabiltzaileak kontrolatutako datuak dituzten fitxategietan idazketa arbitrarioa ahalbidetzen duena.\ndealInodeNotifyMsg metodoari emandako erabiltzaile izenaren parametroaren egiaztatze desegokia, luzera finkoko piletan oinarritutako buffer batera kopiatuak izan baino lehen.\nMezu enkriptatuen deszifratuaren barnean erabiltzaileak emandako datuen luzeraren araketa desegokia, luzera finkoko piletan oinarritutako buffer batera kopiatuak izan baino lehen.\ndealInodeOfflineMsg mezuaren prozesamenduak ez du modu egokian balioztatzen erabiltzaileak emandako datuen luzera, luzera finkoko piletan oinarritutako buffer batera kopiatuak izan baino lehen.


Naia Arrizabalagak Eskolatik Plazara bertso ekimenean parte hartuko du - Azkoitia - Maxixatzen.eus\nNaia Arrizabalagak Eskolatik Plazara bertso ekimenean parte hartuko du\nAndoni Elduaien 2021-01-26 08:30\nBirritan atzeratu dute eskolarteko bertso txapelketa, eta formatua aldatu ostean, plazaz plaza egingo dute orain. Arrizabalagak Gernika-Lumon (Bizkaia) izango du lehen saioa, ostiralean.\nEskolarteko bertso txapelketa antolatzen duten Bertsozale elkarteak eta Ikastolen elkarteak Eskolatik Plazara ekimena sortu dute, gaztetxoen eskolarteko bertso txapelketari jarraipena eman asmoz. Iaz, ekainean zen hasiera batean jokatzekoa Euskal Herriko eskolarteko txapelketaren finala, baina osasun egoeragatik azarora atzeratu behar izan zuten. Azaroan ere, osasun egoerak ekidin zuen txapelketa amaitzea.\nLurraldeetako saioak egin zituzten, eta horietan erabaki zen Euskal Herriko txapelketan nortzuk parte hartuko zuten. Naia Arrizabalaga Erniarraitz bertsozale elkarteko bertsolari azkoitiarrak, esaterako, bigarren postua lortu zuen Azkoitiko Kultur Etxean jokatutako Gipuzkoako Eskolarteko Bertsolari Txapelketako finalean, eta Euskal Herriko txapelketan aritzeko sailkapena ere eskuratu zuen.\nEskolatik Plazara ekimenean lurralde guztietako txapelketetan parte hartu zuten bertsolariak arituko dira. Gaztetxoek, egun plazan aritzen diren punta-puntako bertsolariekin aritzeko aukera izango dute. Hori horrela, datorren ostiralean, Gernika-Lumon (Bizkaia) arituko da Naia Arrizabalaga bertsolari azkoitiarra. Irune Basagoiti, Leire Vargas, Etxahun Lekue eta Maialen Lujanbio izango ditu azkoitiarrak Astrako oholtza alboan, 18:00etatik aurrera.


2.9. Berdintasunari buruzko tailerrak gazteentzat\nEmakumeek sufritzen dituzten desberdintasun- eta diskriminazio-adierazpenak estrukturalak direnez gero, arazoa errotik kentzeko, lan eraginkorra egin behar da, ekintzen bidez herritarrak sentiberatzeko, kontzientzia har dezaten eta jokabideak eta baloreak alda ditzaten, konpromiso gogotsua erakutsita.\nZamudioko emakume eta gizonen arteko III. berdintasun planeko ekintzen artean aurreikusi da gazteentzako tailerrak egitea; horrela, agerian utzi da eta indartu egin da berdintasuna sustatzeko Zamudioko Udalak hartutako konpromisoa.\nDesberdintasun-egoeren aurrean sentiberatzea, kontzientzia hartzea eta aurrea hartzea da helburua. Sustatu egingo da Zamudioko nerabeak eta gazteak eraldaketa sozialaren protagonistak izan daitezen, gizarte berdintsu eta emakumeenganako indarkeria gabekoa eraikitzeko bidean.\n2. ARDATZA : GARAPEN SOZIALA\nHelburu kuantitatiboa betetzea (egin beharreko tailer-kopurua)\nEginiko tailer-kopuruaren proportzio berekoa (Eginiko tailer-kopurua / 8)\nGutxienez berdintasunari buruzko zortzi tailer garatzea\nHelburu kuantitatiboa betetzea (egin beharreko tailer-kopurua): %0\nEkintza 2.9. Berdintasunari buruzko tailerrak gazteentzat


Uliako bidexketan zehar - Cristina Enea Fundazioa\n2020/7/2 Koronabirusa • Uliako Interpretazio Zentroa\nGaurkoan Ulian (eta Uliari buruz) egin ditugun hiru bideoetako azkena dakarkizuegu, bertako bidexketan zehar ibilbidetxo bat egiteko proposamenarekin. Ulia Interpretazio Zentroko arduradun Oihana Orkolagak GR121 bidexka, edo Talaia bidea, ezagutzeko gonbita egin digu. Itsasoak eta mendiak bat egiten duten leku berezi honetako altxor eta leku ezkutu ugari ezagutuko ditugu. "Bidea nahiko erosoa da, altuera bera mantenduz, ez baitu aldapa handirik", kontatu digu Orkolagak. Bide osoan zehar itsasoaren eta mendiaren arteko kontrasteaz gozatzeaz gain, hainbat bitxikeria aurkituko ditugula azaldu du Interpretazio Zentroko arduradunak. "Horietako bat da Kutralla iturria; honaino igotzen ziren Donostiatik arropa garbitzera eta ur bila. Gaur egun, hainbat lur-mugimenduren ondoren, tarteka bakarrik ematen du ura".\n[BIDEOA ALBISTEAREN ONDOREN]\nBidean aurrera jarraituta, bihurgune batean aurki dezakegun miradore batetik lurraren eta itsasoaren arteko kontrastea oso ondo ikus dezakegu. "Itsasoa eta mendiaren arteko topagune honetan aurki ditzakegun animaliak eta landaredia oso bereziak dira, baldintza gogorretara egokitu baitira, hala nola, haizea eta gatz-kontzentrazio altua". Horrek espezie desberdinen mailakatze bat eragiten duela azaldu du Orkolagak, egokitzapenaren araberakoa. "Pixka bat gehiago jakin nahi duenak, Zurriola Ikastolan jarritako panelak oso baliagarriak dira".\nItsas labarrekin batera, beren gainean kokatzen diren txilardiak Natura 2000 Sarearen baitan daude, Kontserbazio Bereziko Eremu izendapenarekin babestuta. "Bertan aurki ditzakegu, esate baterako, Euskal Herriko kostaldean bakarrik aurki dezakegun Armeria euscadiensis landarea, ubarroi mottoduna edo belatz handia".\nFlora eta faunarentzat ez ezik, Uliak garrantzia handia izan zuen XIX. mendean Donostia urez hornitzeko ere, eta horren adierazle dira bide amaiera aldera ikus ditzakegun ubideak. Aurrera jarraituta, Pasaiako muturrera iristean, Platako itsasargiarekin egin dugu topo. "Pasaiako badiako mendebaldeko muturrean kokatzen da, itsasoaren gainetik 100 metro baino gehiagoko garaiera hartzen duen xafla lau batean". Argi ez dagoen arren, xafla hori izan daiteke bere izenaren erantzule, Orkolagaren arabera, "bustia dagoenean hartzen duen zilar dizdiragatik".\nBertatik Pasaira jaitsi daiteke herria bisitatu eta Donostiara autobusez bueltatzeko, baina guk ez dugu ibilbidea amaitu nahi izan itsasargiaren parean dagoen tontorrera igo gabe. "Bertan dago kokatuta XIX. mendeko gerrate karlistan eraikitako Almirantearen Gotorlekua. Bere garaian Donostia defendatzeko helburua zuen". Gaur egun, gerra kontuak atzean utzita, hiriaren eta naturaren arteko topagune lasai bihurtu dela ikus dezake bisitariak.\nGaur egin dugun ibilbidea proposamen bat besterik ez dela gogoratu digu Orkolagak, eta Uliak badituela mila txoko eta mila altxor deskubritzeko. Gerturatu eta deskubritu itzazu!\nPlastikoa eurian: zuntz mikroskopikoak zerutik erortzen dira


Jaitz eta gatza - Produktuak eta lekuak - Udako serieak - Berria.eus\nJOSEAN GIL GARCIA Udako Serieak\nJaitzeko gatza, osagarri aparta\nZuri biziko paisaia izaten zen Jaitz (Nafarroa) herri inguruan antzina, ekainetik irailera bitartean. Gatzak urrearen balioa zueneko garaian, erraz-erraz joaten zen bizimodua. Eguzkiaren lan eskerga gogaide, bizibidea erabakia zuten herriko familiek. Hein handi batean, bederen. Arabako gatzagan legez, nork bere gatz-apala izaten zuen, egin beharreko lanak ez baitzuen ia sekreturik: iturburutik isuritako ur gatzduna igeltsuzko apaletara eraman ondoren, eguzki amandrea arduratzen zen gainerako lanaz. Eta, gurdiak gatzez ongi zamatuta, ohiko bideetatik abiatzen ziren geografian barrena: batzuk, Gares aldera; beste batzuk, Andia mendigunea zeharkatuta, Sakanako herrietarantz.\nBaina gatzaren produkzioak beherakada tamalgarria ezagutu zuen denboran aurrera egin ahala. Kontsumoaren jaitsierak urre zuria baztertzea ekarri zuen Jaitzeko ibar diapirikoan. «Errepideetako elurra urtzeko baino ez zuten erabiltzen», esan zuten Jaitzeko azokan.\nUr gazitan blai\nZorionez, gatza biziaren bizigarri baita, betidanik etenik ezagutu ez duen produkzio xumeari merezitako bultzada egitea otu zitzaien herritarrei. Gaur egun, bi familiak jarduten dute Salado errekaren ondoko larrainetan. Familia biek, jarraikitasunezko elkarlanak gidaturik, gatzen kabiarra moda-modan jartzea ahalbidetu dute. Eskuz eginiko gatz produkzioa gora doa, eta kalitate goreneko gatza merkatuan jarri dute. Eskualdeko ezaugarri geologikoak eta lan egiteko era direla eta, bertako gatz ekologikoa gero eta ezagunagoa da.\nArgazki Bisita gidatuak antolatzen dira gatzari gorazarre egiten zaion egunean\nGatza apalean dekantatzen utzi gabe eta disoluzioan daraman sodio kloruroa kristalizatzen hasi bezain pronto, uki leuneko lore gatzdun apartak jasotzen dituzte artisau nekaezinek, tentu handiz, arrantzan arituko balira bezala. Gatzagan diharduen sustatzaileetako batek Jaitzeko jardunaldi gastronomikoak baliatu ohi ditu produkzioaren berri emateko: «Gatz on batek gazitzeaz haratagoko lana bete behar luke, derrigor; produktuaren beraren ezaugarriak indartu, alegia».\nGatzari gorazarre egitearen kariaz, Jaitz herrira bertaratu behar da uztailaren azken igandean. Gatz-apalak dauden tokiraino iriste aldera, ofitazko harrobi zaharraren aurreko terrazetan autoa lagatzea gomendio egiten dute antolatzaileek. Hala, erromesen antzera, bisitariak ur gaziko bainuak egiteko lekuraino iristen dira. Ur gazia dioen seinalearen atzean, pedilubioa prestaturik dago. Eguna berotu ahala, asko animatzen dira joan-etorriak egitera. Toalla eta zapatilak belartzan lagata, gazte ausartenek sartu-irtenak egiten dituzte 300 gramo litroko gatz kontzentrazioa duen igerilekuan. Trebakuntza txundigarria, benetan!\nEgun osoan zehar bisita gidatuak antolatzen dira euskaraz, gaztelaniaz eta ingelesez. Jaitzeko diapiroaren jatorriaz eta erreka gaziaren nondik norakoez jabetzeko, biziki interesgarriak izaten dira. Gastronomia goraipatzeko ere jarduerak antolatzen dira; jatetxe sonatuetako hainbat aditu gonbidatzen dira urtero. Plater ederren inguruko iruzkinak egin, eta mokadu goxoak prestatzen dituzte.\nJaitzeko azokan, pedilubioan ibiltzeko aukera dago\nEsparatz mendiko itzulia\nGatzaren azoka aprobetxatuz, ibiltariak aukera du gatzagatik bertatik abiatuta mendi-itzuli eder bat osatzeko. Esparatz tontor sonatua gertu baitago, haraino joatea gomendagarria da. Itzuleran, ordea, San Jeronimo baseliza eta harizti ederra bisitatzeko aukera du ibiltariak.\nGatzagan hasiz gero, errekan behera egin behar dira lehen urratsak. Zubira heldutakoan, ezkerrera jo eta Aranzelaiko sakanean gora egin behar da. Jaitz herrian bertan hasi nahi izanez gero, haatik, herriko iturri eta latsarria dauden lekuan ematen zaio hasiera ibilbideari. Hala, errepidean behera metro batzuk eginda, maldan behera egin behar da 6 zenbakidun etxe parean. Eskuinera doan errotarako bidea lagata, bide nagusiari jaramon egin behar zaio, begi bakarreko zubi erromanikora iritsi arte.\nZubia gurutzatu, eta eskuinera okertzen da Arizdia bidean. Bat egin da hor gatzagatik datorren bidearekin. Lehen bidebanatzean, ezkerrera jo eta Aranzelai sakanean gora egiten da. Artadiaz gozatzen hasita, gora doan bide zabala laga eta eskuinetik jarraitzen du ibiltariak, hots, errekaren hurbilen doan bidetik.\nBisitariak gatzagan ibiltzeko aukera izango du.\nAurrez aurre, Haitz Handiaren kareharrizko hormatzarrak daude. Atentzioa ematen dute haien artetik maisuki hegan aritzen diren arrano eta sai arreek. Artadia atzean utzirik, panoramika zabaldu eta harrizko horma tentagarriak bistan daude. Bietako txikiena gaztelu menderaezin baten moldean dago, Matterhorn mendiaren antzera. Haitz Txikitara hurbiltzen hasita, Ollakarizketa bideak eskuinera egiten du une batez. Aranzelai sakana zeharkatu, eta, ehiztarientzako aparkalekuaren ondoan, hesi bat gurutzatzen da. Gero, ezkerrera doan bidexkari men egiten zaio. Artadi trinkotik irtendakoan, belardi ttipi batera iristen da. Bertako edanlekuan, eskuinera egin eta iturbururaino igotzen da. Gero, Haitz Txikitari bizkar emanda, aldatsean gora jarraitzen da ezpela, nazarenoak eta arte xumeak gogaide.\nBehin lepoan, ezkerretik doan xendaren ondoan jarraitu eta, burdinazko langara iritsita, Esparatz tontorrera igotzeko aukera dago. Tontorrera igotzeko, nahikoa da hesiaren ondoko zidorrari jarraitzea. Ibilian 25 minutu inguru eman behar dira balkoi panoramikora iristeko. Allotz urtegia bete-betean harrapatzen da gainaldetik, baita Estellerria eta Iruñeko eskualdea inguratzen dituzten hainbat mendigune ere.\nUztaileko azken igandean ospatzen da Jaitzeko Gatzaren Azoka.\nIkuspegiez aski aseta, burdinazko ate metalikora jaitsi behar da igoeran eginiko bide beretik. Gero, ezkerretik jarraitu eta, bihurgunean, behera doan bide zabalari ekin behar zaio. Sigi-saga hariztian barrena, ostera ederra egiten da orain. Oroko bordara iristean, eskumatik jarraitu eta San Jeronimo baselizarako bideari jaramon egiten zaio. Behin tenpluan, zaindarien behialako bizilekura irits daiteke, hilarri txiki baten ondoan abiarazten den bidexkari segika. Haitzulo txikia da, eta barruan Lourdes birjinaren ikonoa ikus daiteke harriari ongi atxikita.\nBehera egiten duen basabideari jarraitzen zaio Haitz Handiko mazela korrituz. Basoaren atarian alanbre bat zeharkatu ondoren, erkameztian barrena segitzen da. Salado errekarekin bat egitean, eskuinera egin eta, zubi erromanikora iritsita, aukera dago herrira igotzeko edota gatzaren azokarekin bat egiteko.


Manhattan Murder Mystery - Wikipedia, entziklopedia askea.\nManhattan Murder Mystery (euskaraz: “Hilketa misteriotsua Manhattanen”) 1993ko estatubatuar filma da, komedia beltza generokoa, Woody Allen zinemagileak zuzendu zuena. Woody Allen eta Marshall Brickmanek idatzi zuten gidoia, eta Allen bera, Diane Keaton, Anjelica Huston eta Alan Alda izan ziren aktore nagusiak.\n[[Kategoria:Jerry Adler (en) antzeztutako filmak]]\nCarol Lipton (Diane Keaton) egunerokotasunaz aspertua dagoen Manhattango etxekoandrea da. Behinola, itxura guztien arabera bihotzeko baten ondorioz hil den bere bizilagun Paul House (Jerry Adler) adineko gizona, haren emazteak erail duela susmatzen hasiko da. Larryk (Woody Allen), Carolen senarrak, emaztea paranoikotzat joko du, eta susmo hori haren burutik kentzen saiatuko da, baina alferrik izanen da. Carol betidanik gogokoa izan duen Ted (Alan Alda) adiskidea eta biak zelatan ibiliko zaizkio. Horiek horrela, Larry jeloskortuko da eta, gogo txarrez bada ere, bizilagunaren ikerketari gehituko zaie, emakume idazle erakargarri batekin (Anjelica Huston) batera; horrela, laukotea bizilagun susmagarriari zelatatzen hasiko da.\nFilmaren amaiera aldera, eszena bat jolas-parke bateko ispilu-labirinto batean jazotzen da. Eszena horretan, tiroketa bat gertatu, eta pertsonaiak islatzen dituzten ispilu ugariren apurketa ikusten da. Berez, 1947ko The Lady from Shanghai filmaren eszena ospetsu batean oinarritua dago; era horretan, The Lady from Shanghai zuzendu, ekoiztu, idatzi eta antzeztu zuen Orson Wellesi omenaldia egiten zaio.\nManhattan Murder Mystery filmaren IMDBko fitxa irakurgai (Ingelesez)\n↑ Manhattan Murder Mystery. sansebastianfestival.com (Noiz kontsultatua: 2018-10-7).


Azoka Garuneko Kalteko Eguneko Zentroan dantzatzen | Red Menni\nAzoka Garuneko Kalteko Eguneko Zentroan dantzatzen\nDANTZA GORPUTZAREN MUGIMENDU BAT DA, ETA BERAZ, OSASUN EGOERA ONA LORTZEKO PREMISA\nDantzatzea ariketa ona da osasuntsu egoteko, eta, noski, garuneko kaltea duten pertsonentzat ere bai. Azoka Garuneko Kalteko Eguneko Zentroan, Aroa erizaintzako laguntzailea dugula aprobetxatuz (zenbait urte daramatza hainbat dantza eginez), erabiltzaileek eta terapeutek dantza-eskola batzuk hartzea erabaki zuten duena egun batzuk; bachata, saltsa eta merenguea hain zuzen.\nBidean ikus dezakezuenez oso saio dibertigarria izan zen. Irudiek harritu egin gaituzte, Azokako zenbait erabiltzaile eta langileen estiloarengatik. Gainera, primeran pasatu zuten. Baina gozatzea ez da garrantzitsuena, Ibane Barrena fisioterapeutak adierazi digunez, interesgarriena da edozein dantzak, oro har, hainbat onura ekartzen dituela gure osasunera, bai ikuspegi fisikotik bai mentaletik.\nLatinoamerikako musika oso aberatsa da erritmoan; urrats azkarrak eskatzen ditu, aldaka, beso eta hanka mugimenduak egitea. Mota horretako dantza adin guztietako jendearentzat da egokia. Orain, ekartzen dituen onuretako batzuk ikusiko ditugu. Beraz, animo eta dantzatzera!!:\no Gorputza indartzen du.\no Jarrera eta oreka hobetzen ditu.\no Indarra eta malgutasuna handitzen ditu.\no Erresistentzia kardiobaskularra hobetzen du.\no Bizkortasuna eta energia handitzen ditu.\no Autoestimua sendotu eta norberarenganako konfiantza sustatzen du.\no Harreman pertsonalak hobetzen ditu.\nIlusioa Zuatzu Zentroan lehen argazki erakusketarekin\nFEAFV & AFE Futbol eta Erreminiszentzia Tailerraren…\nAita Menni Kalte Zerebraleko Eguneko Zentroak…


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea automatizatuen muntaia- eta mantentze-lanak (Modulua)" topic_facet:"Instalazioa eta mantenimendua (Lanbide Arloa)" topic_facet:"Sistema sekuentzial programagarriak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Sistema sekuentzial programagarriak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa)\nAutomatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Gehiago ... Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 2 Lanbide Heziketa Linea automatizatuen muntaia- eta mantentze-lanak (Modulua) 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Alai Batza KORRIKArekin bat!\n2019 apirila 4 by admin Leave a Comment\nAlai Batza KORRIKArekin bat! Gaur emango zaio hasiera XXI. Korrikari Garesen eta Apirilaren 14an amaituko da Gasteizen. Guk ere euskararen aldeko keinua egin nahi dugu, horregatik, aurtengoan Alai Batzak KORRIKAn parte hartuko du.\nApirilaren 12an igaroko da Azkoititik eta Alai Batzak Azkarate behean egingo du korrika, Zulueta paretik 30.km raino. Goizeko 8:53tan igaroko da bertatik. Guk gurekin korrika egitera animatzen zaituztegu. Momentu polita izango da euskararen alde.\nBestetik, pasa den larunbatean Alai Batzan korrika txikia ospatu genuen, haurrekin batera euskararen eta korrikaren aldeko keinua eginez. Jarraian duzuen bukaeran irakurri zen mezua eta korrika txikiren bideoa.\nKlika, Korrika! Klika, Alai Batza!\nKlika egitea aukera bat hartzea da, euskararen aukera hartzea. Klika gure hizkuntzari, klika kulturari. Alai Batzan euskaraz jolastu nahi dugulako, euskaraz dantza egin, euskaraz abestu….\nEuskaraz eta euskararekin ondo pasa nahi dugulako. Horregatik egingo dugu klika. Euskaraz bizi nahi dugulako.\nKlika Alai Batza! Klika korrika!\nGora Alai Batza, Gora korrika eta Gora euskara!


3 modu azkar eta erraz zure iPhone-n espazioa askatzeko Gadgeten berriak\n3 modu azkar eta erraz zure iPhone-n lekua askatzeko\nVillamandos | | Apple, General, Telefono mugikorrak\nDesabantaila handienetako bat iPhone Apple Android sistema eragilea duten gailu mugikorren aldean da, zalantzarik gabe, biltegiratze muga, hori microSD txartelekin hedatu ezinik egon gabe. Egia da Google softwarea duten zenbait terminalek beren biltegiratzea luzatzeko aukera ere ezabatu dutela, nahiz eta gero eta gutxiagok aukera horren alde egiten duten.\nGaur egun merkatuan dauden iPhone-ak gutxienez 32 GBko memoria duten bertsioetan saltzen dira, ia erabiltzaile guztientzako atsedenaldia suposatzen duena. Zoritxarrez, biltegiratze espazio hau ez da nahikoa erabiltzaile kopuru handi batentzat, beraz, gaur erakutsiko dizuegu 3 modu azkar eta erraz zure iPhone-n lekua askatzeko.\n16, 32 edo baita 64 GBko iPhone bat baduzu eta barne biltegiratze arazoak badituzu, hartu kontutan hurrengoa irakurriko duzun guztia oso interesgarria izango delako. Ziur aski sareen sarean zure terminalean biltegiratze lekua aurrezteko ehunka trikimailu aurkituko dituzu, baina gogoratu artikulu honetan arazoak noiznahi ateratzeko modu azkar eta errazak soilik erakutsiko dizkizugula, edo hori da ez duzu sekula argazkirik atera zure iPhone-arekin eta pop-up mezu tipikoa jaso duzu irudi gehiago gordetzeko espazio gehiago ez dagoela esateko esaten dizuna.\n1 Ezabatu mezu eta datu zaharrak Safaritik\n2 Garbitu aplikazioaren cachea\n3 Kontuz ibili Apple Music edo mota honetako beste aplikazioekin\nEzabatu mezu eta datu zaharrak Safaritik\nGehienok erabiltzen dugu safari egunero hamarnaka orrialde arakatzeko, gure iPhone-en arrastoa uzten dutenak noski espazioa hartzen duten datuen moduan. Datu hauek ezabatzeko Ezarpenak atalera joango gara, Safarira sartzeko eta azkenik Historia eta webguneko datuak garbitzeko.\nBiltegiratze espazio oso interesgarria ere gorde dezakezu "Lineaz kanpoko irakurketa zerrenda" ezabatuz Ezarpenak> Orokorra> Biltegiratzea eta iCloud> Kudeatu biltegiratzea> Safari "Editatu" botoiarekin. Jakina, kontuz ezabatzen duzunarekin, eguneroko bizitzan zuretzako garrantzitsua izan daitekeen zerbait zakarrontzira bidali ez dezazun.\nMezuei dagokienez, imajinatzen dugu dagoeneko nahikoa baino gehiago dakizula ezabatzen, baina badaezpada egin dezakezu Ezarpenak ataleko Mezuak aukerara sartuz eta Mantendu mezuak aukera hautatuta, nahi dituzun egunak aukeratu ahal izateko. zure gailuan gordetzeko.\nGarbitu aplikazioaren cachea\nGailu mugikorrean instalatzen ditugun aplikazio guztiek espazio jakin bat hartzen dute hasiera batean, baina denboraren poderioz, batzuk besteak baino gehiago, hazten dira biltegiratze espazioari dagokionez. Adibidez, WhatsApp-ek, elkarrizketak gordetzeko orduan, gero eta leku gehiago hartzen du, oso kaltegarria izan daitekeen zerbait, gure biltegiratze tokia mugatua bada.\nAplikazioek gordetzen dituzten datu horiek guztiak cache memoria izenarekin ezagutzen dira eta, jakina, edozein unetan ezabatu daitezke. Horretarako, berriro ere Ezarpenetara eta Orokorreko azpimenura sartu behar duzu. Ondoren, joan Biltegira eta iCloud atalera eta gero Biltegiratu kudeatu.\nInstalatu dituzun aplikazio guztiak zure terminalean betetzen duten espazioaren arabera ordenatuta agertzen dira. Horietako askok, haietara sartuz, cache hori garbitzeko aukera ematen dute. Horietako batzuk ere gustuko dituzte WhatsApp aplikazio beretik prozesu sinple hau aurrera eramateko aukera ematen dute.\nAzkenean, dena funtzionatzen ez duela eta cachea inolaz ere garbitu ezin duzula ikusten baduzu, beti desinstalatu dezakezu aplikazioa.\nAspaldian erabili ez dituzun aplikazio batzuen cachea garbitu ez baduzu, beharrezkoak ez diren datuak kentzeko eta barne biltegiratzeko lekua irabazteko garaia da.\nKontuz ibili Apple Music edo mota honetako beste aplikazioekin\nMusika erreproduzitzeko aplikazioak gure bizitzan sartu dira behin betiko moduan egoteko. Horietako batean ere harpidetuta bazaude, edozein momentutan eta lekutan entzuteko musika deskargatu ahal izateko aukera izango duzu, sareko konexiorik erabilgarri ez baduzu ere. Noski, deskargatutako musika honek zure iPhone lekua hartzen du eta momentu batzuetan oso erabilgarria izan daiteke.\nLehenik eta behin, egin beharrekoa da entzuteko erabilgarri duzun musika berrikustea sare sareetara konexiorik gabe, eta entzutera zoazen edo kentzen duzun guztia desagerrarazi, askotan bezala deskargatuz deskargatu zenuen. hura.\nGainera, iOS 10 iristearekin batera, biltegiratze optimizazioa aktiba dezakezu Apple MusicEzarpenak> Musika> Biltegiratzea optimizatu bidez egin dezakezu. Horri esker, musika aurrezteko erabiltzen den espazioa mugatu dezakegu, erabiltzaile askorentzat benetan erabilgarria den zerbait.\nBestalde, Spotify erabiltzailea bazara, mota honetako aplikazio ezagunenetako bat, zure iPhone-tik kontsumitu nahi duzun biltegiratze espazioa ere apur bat deskarga dezakezu kalitatearen arabera, deskargen kalitatea egokituz. Zure liburutegia> Hobespenak> Streaming Quality.\nGainera, ez ahaztu beste metodo batzuekin deskargatutako musikaz, espazio handia hartzen baitute eta kasu askotan benetan galdu dezakezula.\nHauek 3 aholku azkar eta erraz besterik ez dira zure iPhone biltegiratze tokia askatu ahal izateko, eta Apple gailu baten erabiltzaileek biltegiratze arazo gutxiago dituzten bakoitzean, beti beharrezkoa da gure terminalak garbitzea, espazio pixka bat gehiago lortuz gauza garrantzitsuetarako.\nGaur erakutsi dizkizugun aholkuek zure iPhone biltegiratze espazio gehigarria lortzen laguntzen al dute?. Esan iezaguzu mezu honetako iruzkinetarako gordetako lekuan edo bertan gauden sare sozialetako baten bidez eta esan iezaguzu zure trikimailu sinpleak Apple gailu mugikorrean lekua askatzeko.\nArtikuluaren bide osoa: Gadgeten berriak » telefonia » Telefono mugikorrak » 3 modu azkar eta erraz zure iPhone-n lekua askatzeko\nSkype Translator-ek orain 9 hizkuntza onartzen ditu\nInstagramek dagoeneko mahaigaineko aplikazio bat du


Bermeen inguruko eztabaida (eguneko laburpena)\nHildako bakarra izan da Euskal Herrian koronabirusaren gaitzarekin gaixotuta. PCR bidezko 38 positibo atzeman dituzte igandean, Nafarroan gehienak (30).\nBi gizon atxilotu dituzte Mungian emakume bati sexu eraso bat egitea egotzita\nGoizaldean atxilotu dituzte.\nEmakume bat hil da Bilbon ibilgailu batek harrapatuta\nAtzo ilunabarrean izan zen istripua; erietxera eraman zuten aurrena, baina han hil egin zen\nEuskarak gaztelera gainditu du Tolosan, «lehen aldiz ehun urtean»\nGaltzaundi euskara taldeak Tolosako neurketaren emaitzak aztertuta ondorioztatu du 1985. urtetik kaleko erabilerak 20 puntu egin duela gora Gipuzkoako hirian. Historikotzat jo dute mugarria.\nHego Euskal Herrian hildako bakarra eragin du COVID-19ak azken 24 orduetan\nMartxoaren 17tik egunero baieztatu dute hildako bat baino gehiago Jaurlaritzak eta Nafarroako Gobernuak. Azken zenbaketan beste 62 positibo ere erregistratu dituzte.\n10.000 biztanletik beherako herrietan ordutegiak kenduko ditu Madrilek\nLeku publikoetan maskarak nola erabili arautuko du Espainiako Gobernuak datozen egunetan, baina ez du esan maskarak non eta noiz izango diren derrigorrezkoak. Larunbat arratsaldean argitaratu zituen bigarren faserako xehetasunak: jatetxeak, igerilekuak, kultur azpiegiturak eta merkataritza guneak ireki ahal izango dira. Ez da aurreikusten bigarren fasean ikastetxeak irekitzea.


Haurrentzako V. Triatloi Txikia ospatuko da irailaren 12an Arrigorriagan | Geuria\nHaurrentzako V. Triatloi Txikia ospatuko da irailaren 12an Arrigorriagan\nUrbiko Triatloi Taldeak antolatu du eta benjamin aurreko, benjamin, kimu eta haur kategoriakoek parte hartu ahal izango dute. Izena emateko azken eguna irailaren 11n izango da.\nArrigorriagako kiroldegiak Triatloi Txikiaren bosgarren edizioa hartuko du irailaren 12an 16:00etatik aurrera. Urbiko Triatloi Taldeak antolatu du proba eta benjamin aurreko, benjamin, kimu eta haur kategorietako haurren gaitasuna, abiadura eta erresistentzia probatuko dira.\nParte hartzeko beharrezkoa da izena ematea. Horretarako, inskripzio-orria eskuragarri egongo da kiroldegian edo Urbiko Triatloi Taldearen webgunean eta irailaren 11 baino lehen entregatu beharko da kiroldegiko harreran, fax bidez 946 711 585 zenbakian edo urbiko@gmail.com helbide elektronikoan.\nV. TRIATLOI TXIKIA – OINARRIAK\nUretan egin beharreko zatia kiroldegi kanpoko igerilekuan egingo da eta bizikletaz eta korrika egin beharreko zatiak ibai ondoko pasealekutik Lonboraino eta kiroldegiko pistan. Zati batetik bestera aldatzeko boxak igerilekuaren ondoan egongo dira eta urte berean jaiotako hamar parte-hartzaileko sailak egingo dira.\nHaur kategoria izango da lehiaketan parte hartzen lehena, 2001ean eta 2002an jaiotakoak alegia. 80 metro egingo dituzte igerian, hiru kilometro bizikletaz eta 1.000 metro korrika.\nOndoren, kimu kategoriaren txanda izango da, 2003an eta 2004an jaiotakoak. 60 metro egin beharko dituzte igerian, 1.500 bizikletaz eta 750 oinez.\nHaur kategoriakoek -2005ean eta 2006an jaiotakoak- 40 metro egingo dituzte igerian, 1.000 metro bizikletaz eta 500 gehiago korrika. Amaitzeko, benjamin aurreko kategoriaren txanda izango da, 2007an eta 2008an jaiotakoak. 20 metro egingo dituzte igerian, 500 bizikletaz eta 200 korrika.\nBizikletaz egin beharreko zatian beharrezkoa da kaskoa erabiltzea. Zati horretan eta atletismoarenean soina estalita eraman beharko da.\nSailkatuta: Arrigorriaga, Triatloi Txiki, Uribiko Triatloi Taldea\nBasauriko ibilbideak eta kaleko gimnasia sustatzeko hitzaldia emago du Kepa Lizarraga kirol-medikuak


Tolosak herriko gazteekin online topaketa egingo du asteazkenean - Deia\nTolosak herriko gazteekin online topaketa egingo du asteazkenean\ndeia.eus 07.06.2020 | 12:49\nTOLOSA. Hurrengo asteazkenean, hilak 10, arratsaldeko 18:00etan, Tolosako Udalak herriko gazteekin online topaketa izango du, haien ahotsa entzun eta Tolosatzen Eskola Irekia eta Gazte Diagnostikoa aurkezteko. Ekitaldia Zoom plataformaren bidez egingo da eta 20:00etan amaituko da, gutxi gorabehera. Parte hartzeko, galdetegi bat bete behar izango da aldez aurretik izena emateko.\nTolosatzen Eskola Irekia proiektuaren barruan Gazteen Topaketa egingo du udalak datorren asteazkenean. Abenduan martxan jarritako programa pilotuari heldu eta egungo egoerara egokituta, online izango da topaketa. Azken hilabeteak nola bizi izan dituzten entzun, egungo ziurgabetasun egoeraz hitz egin eta epe motz edo ertainera dituzten kezka nagusiez aritzea da topaketaren helburua. Bide batez, topaketan parte hartzen dutenei Tolosatzen Eskola Irekia zein Gazte Diagnostikoa proiektuen berri ere emango die udalak. Proiektuak aurkeztuta, herriko gazteekin zein gazteentzat sortutako ekintza plan bat egituratzeko lehen urratsa ere izan nahi du topaketak.\nGOBERNANTZA EREDU BERRIETAN SAKONTZEKO\nAurreko legealdian abian jarritako Tolosatzen prozesuaren barruan, Tolosako Udala aurten garatzen ari den Tolosatzen Eskola Irekia proiektuaren barruko beste ekintzetako bat da gazteen topaketa.\nHerritartasun aktiboa eta herritarren ahalduntzea sustatzeko helburuarekin abiarazi zuen abenduan Tolosako Udalak Tolosatzen Eskola Irekia proiektu pilotua. Elkarlana eta lankidetza ditu oinarri proiektuak, eta, udalaren, herritarren, herriko talde antolatuen eta eragile ezberdinen arteko elkarrizketa eta elkarren arteko sinergiak sustatzeko helburua du. Elkar ezagutza sustatzeko eta herri eragileen sarea indartzeko topaketen barruan kokatzen da datorren asteazkenean gazteekin egingo den saioa.\nUDATEk tolosarrak artatuko ditu berriro astelehenetik aurrera.\nTolosako Topaguneak online eskainiko du Aste Santuko programazioa.\nTolosako Abegi zentroak gau eta egun egongo da zabalik.


Sonia Garciak irabazi du ‘2007ko Santixauetako’ kartel lehiaketa\nSonia Garcia Fuentes ermuarrak irabazi du aurtengo ‘Santixauetako’ kartel lehiaketa. Ermuar gazte honek lehen saria eskuratu du jaiez gozatzen dugun herritarrak ugari eta anitzak garela adieraziz, pertsonen hanka eta oinetakoak erabili dituelarik marrazkian ideia hori irudikatzeko. Irudian kirolerako zapatilak, takoidun zapatak eta baita lauak, abarketak, txankletak eta ortozik dabiltzan pertsonen oinak bildu ditu. Errepresentazio hori kartelaren lau ertzen inguruan jarri du, erdialdea Santixauetako leloa eta urtea jartzeko erabili duelarik egilea, fondo urdinaren gainean. Irabazleak sari moduan 600 € eskudirutan jasoko du. Lehiaketara hamalau lan aurkeztu dira, beste horrenbeste autoreenak. Lan irabazlea jai batzordeko kideek erabaki zuten atzo arratsaldean bertan, botaketa oso parekatua egonik eta Garcia gutxigatik gailenduz. Kartel hori herriko jai nagusiak eta bere egitaraua iragartzeko erabiliko da.\nSonia gaztea zorte oneko boladan dago, aurtengoan irabazten duen hirugarren lehiaketa baita eta, gainera, guztiak bere herrian bertan. Otsailean, martxoaren 8ko kartelaren saria jaso zuen, handik gutxira aurtengo Inauterietako kartel-lehiaketaren saria ere bereganatuz. Oraingo hau bere hirugarrena eta, momentuz behintzat, azkena da. Sonia Informazio Zientzietan lizentziaturik dago, publizitate atalean, eta herrian dugun errotulazio enpresako langilea da.\nWeb gune honetako kideek gaur goizean bertan irabazlearekin hitz egiteko parada izan dugu eta ‘atzo arratsaldetik, berria ezagutu zuenetik, oso pozik dagoela’ esan digu. Adierazi digunez, ‘urte askotan lehiaketetara aurkeztu naiz inolako emaitzarik lortu gabe eta, bat-batean, parte hartzeaz gain lehiaketen alderdi gozoa ezagutzen nago, sariena hain zuzen ere’.


Nomadland — AZpiTituluak.eus\nNomadland https://azpitituluak.eus/nomadland https://azpitituluak.eus/nomadland/@@download/image/nomadland-critica-pelicula.jpg\nUrtzi Urrutikoetexea — 2021/04/23 17:37:00 GMT+1\nAzkenaldiko filmik indartsuenetakoa da Nomadland, eta nazioarteko aitortza zabala izan du: Urrezko Lehoia Venezian, Ikusleen Saria Toronton, eta zuzendari onenaren saria Urrezko Globoetan, Chloe Zhaorentzat. "Doluan eta sendaketan eginiko erromesaldi" gisa aurkeztu izan du filma.\nFrances MacDormad aktoreak Fern, etxegabeko emakume bat antzezten du. Nevadako hiri bateko kolapso ekonomikoak nomada moderno gisa bizitzera bultzatuko du, furgoneta horretarako egokitu eta gero. Filmean Linda May, Swankie eta Bob Wells benetako nomadek parte hartu zuten, Fernen aholkulari eta adiskideak gisa, Estatu Batuetako Mendebaldearen esplorazio horretan. Kapitalismo garaikidearen gig ekonomia deiturikoaren erretratua egiten du filmak. Lanik eta bizimodu segururik gabe, enpresen eta horien aplikazioen erabat menpe bizi behar duten langile txiroen patua da.\nFitxa. Zuzendari eta gidoilaria: Chloé Zhao. Aktoreak: Frances MacDormand, David Strathairn eta benetako nomada sorta: Swankie, Linda, Makenzie Etcheverry delako bat ere. Herrialdea: AEB. Hizkuntza: ingelesa. Iraupena: 107 minutu. Oinarritzen da liburu honetan: Nomadland: Surviving America in the Twenty-First Century (Jessica Bruderrena).\nErantsitako fitxategian bi bertsio daude. NOGRP izenekoa bat etorriko da bertsio hauekin:\nEta Webrip izenekoa, berriz, beste hauekin:\nNomadland.eus.2.zip — Zip archive, 56 KB


Udajolaseko kuotaren erdia itzuliko zaie parte hartzaileei - Usurbil - Noaua.eus\nUdajolaseko kuotaren erdia itzuliko zaie parte hartzaileei\nNoaua Aldizkaria 2020-07-27 11:00\nNOAUA! Kultur Elkarteak eta Usurbilgo Udalak antolatu eta duela astebete pasatxo bertan behera utzi behar izan ziren udalekuetako kuotaren erdia itzultzea erabaki dute; eman ez den zerbitzu asteetako zati proportzionala alegia. Eusko Jaurlaritzaren Osasun Sailak EUDEL-ekin batera udalekuak etetea galdegin zuten uztailaren 18an.\nGogoan izan, uztailaren 6tik 30era iragarria zegoen Udajolas. Lehen bi asteak, hilaren 6tik 17rako hamabostaldia baino ezin izan zen egin. Hilaren 18an, larunbat eguerdian eta agerraldi bidez, Eusko Jaurlaritzaren Osasun Sailak Araba, Bizkaia eta Gipuzkoako udalekuak bertan behera uztea galdegin zuen, EUDEL-ekin batera, prebentzioz eta behin-behinean. Prebentzioagatik, eta parte hartzaileen segurtasuna bermatzeko Udajolas etenda geratu zen Usurbilen. Bi asteotan eskaini behar zen zerbitzua bertan behera utzi zen.\nAlarma egoera indarrean jarri zenetik Udalak beste hainbat uneetan egin duen moduan, eskaini ez duen zerbitzuagatik ez kobratzea erabaki da baita Udajolasen kasuan ere. Honenbestez, uztailaren 20tik 30era eskaini ez den zerbitzuari dagokion matrikulazio gastuaren zatia da, ekimeneko parte hartzaile 4-12 urte arteko 140 haur eta gaztetxoei itzuliko zaiena. Ordaindutako kuotaren %50a alegia.\nKasu diagnostikatuen gorakadagatik\nCovid19-az diagnostikaturiko kasu kopuruaren gorakada aintzakotzat izanda, Eusko Jaurlaritzak zenbait neurri iragarri zituen bapatean eta agerraldi bidez; zentro soziosanitarioei dagokienean, Araba, Bizkaia eta Gipuzkoako foru aldundiekin batera, Eguneko Zentroak ixtea eta adinekoen egoitzetan egoiliarrei irteerak murriztu eta bisitak mugatzea. Usurbila etorrita, Eguneko Zentroa ixtea erabaki zuen Udalak.\nJaurlaritzak Euskadiko Udalen Elkartekin (Eudel) batera bestalde, Araba, Bizkaia eta Gipuzkoako udalekuak bertan behera uztea erabaki zuten. Honenbestez, eta pena handiz, Usurbilen Udajolas ere bertan behera utzi behar izan genuen. Udalak Kiroldegian egunotan egitekoak ziren ikastaroak ere eten egin zituen. “Abuztuan ere eskaintzekoak ziren ikastaro horiek, baina egoeraren arabera baloratuko dute eskaini edo ez”, ohartarazi zuen.


Siboglinidae - Wikipedia, entziklopedia askea.\nOrdena Sabellida (en)\nSiboglinidae edo Pogonoforoak (Pogonophora, latinetik pogon, bizarra, eta phora, eraman), oso gutxi ezagutzen den animalia banaketa bat da. Banaketa honetako animaliak, zizare itxurakoak dira, hodi formakoak. Ez ziren 1900 arte aurkituak izan. Urte honetan aurkitu ziren aleren batzuk, Indonesiako kostaldeko sakonera handietan eginiko dragatuen bidez.\nItsasondoetan bizi ohi dira, 200 metro baino gehiagoko sakoneratara, Baldintza honek, euren hauskortasunari lotua, banaketa honetako animalien azterketa zailtzen du. Animalia sesilak dira, eta eurek egiten dituzten kitinazko hodi bertikaletan bizi dira. Euren forma zizareena bezalakoa da, gorputz zilindriko batekin. Euren gorputza, burua, enborra eta opistosoman banatzen da (1963 arte deskribatua izan ez zena). Buruak, garro kopuru aldagarri bat du, banaketari izena ematen diotenak direnak.\nTalde honen ezaugarri nagusienetako bat, ahorik eta liseri hodirik ez izatea da. Egia esan, sufreko bakterio kimioautotrofoekin duten mutualismoari esker elikatzen dira. Bakterio hauek, hidrogeno sulfuroa herdoiltzen dute, pogonoforoari, honek elikatzeko behar duen energia emanez. Bakterioak trofosoman daude, enbrioiaren liseri hodiaren erdialdeko zatitik eratorria den organo batean (gainontzeko liseri hodia, heldutasunera iritsitakoan galtzen da). Honegatik, hidrogeno sulfuroan aberatsak diren tokietan bizitzeko beharra dute, ia bizidun gehienentzako, ezin biziriko tokiak direnak, jatorri bolkanikodun pitzadura ozeaniko hidrotermalak bezala.\nPogonoforoen postu filogenetiko oraindik ez dago batere argi, itxuraz, anelidoekin lotuta dauden arren. Bi klasetan banatzen dira: Perviata eta Vestimentifera. Azken hauek, tamaina handiak hartzen dituzte (1,5 metro Riftia pachyptila espeziaren kasuan) eta sakonera handiagoetan bizi dira. Aditu batzuek, vestimentiferoek beste banaketa ezberdin bat osatzen dutela diote, beste batzuek, Annelida banaketaren barnean sartzen dituzte. Kasu honetan, hasiera batean, Pogonophora klaseko partaide bezala aipa daitezke, berrikiago, opistosoma aurkitu dela eta (duela gutxirarte harrapaketetan galtzen zen), Pogonophoridae familia bezala jartzen da Polychaeta klaseko Sabellidae ordenaren barnean. Honen alde eginez, McHughek (1997) ADNaren sekuentziazioaren frogak gehitzen ditu.\nWikimedia Commonsen badira fitxategi gehiago, gai hau dutenak: Siboglinidae\nPaleobiology Database: 142953\n1914. urtean deskribatutako animaliak


Ene Kantak logo berria - Ene Kantak\nEne Kantak logo berria\nHasiera Uncategorized @eu Ene Kantak logo berria\nBy Mendibil Uncategorized @eu 2018-05-09\nAzken boladan Mikel Santos “Belatz”ek oparitutako logotipoa erabili du Ene kantak. Niri asko gustatzen zait ilustrazio gisa, tamaina handian, baina txikian irakurtzeko zaila da eta aldatzeko gogoa zegoenez, logo berriari bueltak ematen hasi nintzen. Txikian funtzionatzeko zerbait oso sintetikoa, ia minimalista, bilatzen nuen eta “E” hizkia pentagraman erabiltzen diren noten ikurraz egitea otu zitzaidan. Bukaeran mantendu dugu ideia, baina hasieran logoaren protagonista izan behar zuena testuan barneratuta gelditu da.\nHorrez gain, logo malguagoa behar genuen, konposaketa ezberdinez, espazio ezberdinetara hobeki moldatu ahal izateko. Baina hasieran egindako kaligrafia dantzaria ez zen guztion gustukoa eta umeek irakurtzeko hizki larriak erabiltzea hobe izango zela erabaki genuen.\nBestetik Urkok umeen aurpegiak erabiltzea proposatu zuen eta zirriborroak marrazten, aurpegi ezberdinekin bat osatzea bururatu zitzaidan:\nLogotipoak sinpletasuna galtzen du beste elementu honekin, baina haur ezberdinei zuzentzeko egokiagoa iruditu zaigu.\nHizkiei dagokionean nota musikalen “E” horren lerro antzekoa erabiliz, hizki larri indartsuagoak egin genituen, sasi-kaligrafian, eskuak ematen duen bizitasunaz. Baina hizkien arteko espazioak orekatuz eta nolabaiteko erritmoa mantenduz, letrek igoera eta jeitsiera leunak, sotilak marrazten baitituzte, Ene Kantaken abestien antzera.\nKoloreari dagokionean, aurreko urdin iluna eta laranja mantendu ditugu korporatibo bezala, baina koloretsuagoa nahi genuen, anitzagoa. Urdin, hori eta orlegi argitsuak gehitu dizkiogu ikusi dezakezuen moduan.\nEta bukatzeko, Urkori EK sinple hori bururatu zitzaion ere. Niri hasieran elementu gehiegi izanen zirela iruditu zitzaidan, baina webguneko fabikoi bikaina izango zenez, logotipoan erregistroko R moduan gehitzea pentsatu genuen. Azkenean laranjaz logoa hobeki orekatzen zuenez, ikusi dezakezuen moduan gelditu da, bizi-bizi.\nSare sozialetan bertsio bilduagoa, ez horren horizontala behar dugunez, beste hau ikusiko duzue profiletan:\nKulunkan jolasten dagoela dirudi honetan, baina leiho borobilean hobeki gelditzen delako dauka EK laranja azpian. Zuen gustukoa izatea espero dugu!\nEta dakizuenez, diska berriaren aurrerapena argitaratu dugu. Bideoa oraindik ez dago, baina letra ikasi ahal izateko, Spotifyn ez ezik, Youtuben ere argitaratu dugu:\nGOZATU ETA PARTEKATU!!!\nIZENA EMAN gure kanalean igotzen ditugun bideo guztien berri izateko.\nElkarbanatu lagunekin eta ongi pasa!.\n[button link=”https://www.youtube.com/user/Enekantak?sub_confirmation=1″ target=”_blank” title=”IZENA EMAN Ene Kantaken kanalean” (style=”fill”) (color=”skin”) (size=”md”)] SAKATU HEMEN [/button]\nwww.enekantak.org / www.goraeuskara.org


Albaolak, bere lehen urtean, 38.157 bisitari izan ditu eta 2,6 milioi euroko inpaktu ekonomikoa sortu du\nEstas en Hasiera > Berriak > Albaolak, bere lehen urtean, 38.157 bisitari izan ditu eta 2,6 milioi euroko inpaktu ekonomikoa sortu du\nBere aktibitate kultural biziak eta izandako bisitari kopuruak ekipamendu kultural hau elementu bultzatzaile bat bilakatzen dute, ez bakarrik kultura arloan baizik eta kokatuta dagoen inguruan baita ere.\nGaur goizean Pasaian aurkeztu da Albaolaren 2015eko jarduera memoria. Dokumentu honek datu eta indikatzaile oso positiboak aditzera ematen ditu, bai bisitei dagokionez eta bai garatu diren aktibitateei dagokionez.\nEkitaldian Xabier Agote, Albaolako Presidentea, Raúl Pérez Iratxera, Albaolako Zuzendaria, Izaskun Gómez, Pasaiako Alkatea, eta Fernando Nebreda-k, Oarsoaldea Garapen Agentziako Zuzendari Gerentea, parte hartu dute.\nIrekiera eta itxiera Albaolako presidenteak egin du, hots, Xabier Agotek. Eskerrak eman eta gero, eta 2015.urteko laburpen orokor bat egin ondoren, burututako lan gogorra goraipatu du, taldearena eta boluntarioena, ez bakarrik lortu diren datuengatik, baizik eta hurrengo urteetan lan hauek emango dituzten fruituengatik.\n2016ri begira, jarrera baikorra adierazi du Agotek, eta Albaolak urte berri honetarako dituen itxaropen positiboak aditzera eman ditu, horien artean nabigazioneko eta ontzigintza eskolak martxan jartzea.\nJarraian, Raúl Pérez-ek, Albaolako Zuzendariak, Albaolan 2015. urtean burutu diren gertakari esanguratsuenak aurkeztu ditu, hala nola, San Juan baleontziaren eraikuntza prozesuari lortutako UNESCOren babesa, Faktoriak Gipuzkoan eta Euskal Kostaldean turismo eskaintzan betetzen ari den eginkizuna, 38.157 bisitariekin hain zuzen ere, eta paraleloki 2015ean garatutako ekimenak: sozioalak, formakuntza arlokoak, hezkuntzakoak bestetak beste. Enplegu arloan datuak baikorrak dira baita ere: 18 lankidek osatzen dute Albaolako lan taldea, datu ona kontutan izanik ekipamendu honek urte t´erdi besterik ez duela.\nHonetaz gain, Albaola, eta honekin batera Pasaiako eskualdea, nazioartean hartzen ari den leku nabarmena azpimarratu nahi izan du Iratxetak, herrialde desberdinetan burututako ekitaldi eta aurkezpenei esker, eta honekin batera komunikazioan eta promozioan izandako presentzia dela eta. 2015. urtean hedabideetan izandako agerpenak 400.000€tan daude baloratua.\nFernando Nebredak, Oarsoaldeko Zuzendari Gerentea, Albaola Itsas Kultur Faktoriak Pasaiako badian eragin duen inpaktu ekonomiko zuzena eta zeharkako azterketaren ondorioen aurkezpena egin du, Oarsoaldea izan baita azterketa hau burutzeaz arduratu dena.\nHorretarako inpaktu ekonomiko zuzena eta zeharkakoa aztertu dira, eta bere txandan batez ere datu ekonomikoak eta hauek lortzeko prozeduretaz aritu da Fernando, balorazio oso positiboa azpimarratuz batez ere hiru datu nagusiei begira:\nAlbaolako proiektuak 2.6 milioi euroko inpaktu zuzen eta zeharkakoa eragin du.\nAdministrazio Publikoek inbertitu duten euro bakoitzeko Faktoriak 10 euro baino gehiagoko itzulera sortu du.\nProiektuak inguruaren hobekuntza esanguratsua eragin du, bai eta fluxu turistikoak eta agente ezberdinen arteko sinergiak.\nPasaiako Alkateak, Izaskun Gómez-ek, aurkeztutako datuen garrantzia azpimarratu du, bai eta guzti honen zuzeneko eragina Pasaiako badian.\nGómez-ek balorean jarri du Albaolaren proiektua, eta elementu klabe bat kontsideratu du Pasaiako badian gertatu behar den aldaketari dagokionez. Bestetik, datu ekonomiko hauek Pasaiako Udalak eta Oarsoaldeak aspaldi egindako apustu baten emaitza berresten dute.\nAzkenik, Eusko Jaurlaritzari eta Gipuzkoako Foru Aldundiari bereziki eskerrak eman dizkio proiektu honen egonkortasuna lortzeko emandako laguntzarengatik\nAlbaolako 2015eko memoria eskuragarri ondorengo estekan:\nAlbaolako 2015eko clipping eskuragarri ondorengo estekan: